2006D0920 — MT — 25.10.2010 — 002.001

Dan id-dokument ġie magħmul bil-ħsieb li jintuża bħala għodda ta’ dokumentazzjoni u l-istituzzjonijiet ma jassumu l-ebda responsabbiltà għall-kontenut tiegħu

►B DEĊIŻJONI TAL-KUMMISSJONI tal-11 ta' Awwissu 2006 dwar l-ispeċifikazzjoni teknika tal-interoperabbiltà relatata mas-subsistema “L-Operat u l-Maniġment tat-Traffiku” tas-sistema ferrovjarja konvenzjonali transEwropea (notifikata bid-dokument numru C(2006) 3593) (Test b’rilevanza għaż-ŻEE) (2006/920/KE) (ĠU L 359, 18.12.2006, p.1)

Emendat bi:









▼B

DEĊIŻJONI TAL-KUMMISSJONI

tal-11 ta' Awwissu 2006

dwar l-ispeċifikazzjoni teknika tal-interoperabbiltà relatata mas-subsistema “L-Operat u l-Maniġment tat-Traffiku” tas-sistema ferrovjarja konvenzjonali transEwropea

(notifikata bid-dokument numru C(2006) 3593)

(Test b’rilevanza għaż-ŻEE)

(2006/920/KE)







IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Direttiva 2001/16/KE tad-19 ta’ Marzu 2001 tal-Parlament Ewropew u tal-Kunsill dwar l-interoperabbiltà tas-sistema ferrovjarja konvenzjonali ( 1 ), u b’mod partikolari l-Artikolu 6(1) tagħha, Filwaqt li: (1) Skont l-Artikolu 2(c) tad-Direttiva 2001/16/KE, is-sistema ferrovjarja konvenzjonali trans-Ewropea hi subdiviża f’subsistemi strutturali u funzjonali. (2) Skont l-Artikolu 23(1) tad-Direttiva, is-subsistema “L-Operat u l-Maniġment tat-Traffiku” għandha tiġi koperta minn speċifikazzjoni teknika għall-interoperabbiltà (technical specification interoperability, TSI). (3) L-ewwel pass fit-twaqqif ta’ TSI hu li tiġi abbozzata TSI mfassla mill-Assoċjazzjoni Ewropea għall-Interoperabbiltà Ferrovjarja (AEIF), li nħatret bħala l-korp rappreżentattiv konġunt. (4) L-AEIF ingħatat mandat biex tfassal TSI għas-subsistema “L-Operat u l-Maniġment tat-Traffiku” skont l-Artikolu 6(1) tad-Direttiva 2001/16/KE. Il-parametri bażiċi provduti fl-Artikolu 6(4) ta’ din id-Direttiva ġew diskussi bħala parti mit-TSI mehmuża. (5) L-abbozz tat-TSI kien akkompanjat minn rapport introduttorju li fih analiżi għall-benefiċċju tal-ispejjeż kif provdut fl-Artikolu 6(5) tad-Direttiva. (6) L-abbozz tat-TSIs ġew eżaminati mill-Kumitat stabbilit bid-Direttiva tal-Kunsill 96/48/KE tat-23 ta’ Lulju 1996 dwar l-interoperabbiltà tas-sistema ferrovjarja ta’ veloċità għolja trans-Ewropea ( 2 ) u msemmija fl-Artikolu 21 tad-Direttiva 2001/16/KE, fid-dawl tar-rapport introduttorju. (7) Fil-verżjoni attwali, it-TSI ma tittrattax l-aspetti kollha tal-interoperabbiltà; l-oġġetti li mhumiex koperti huma klassifikat bħala “Punti Miftuħa” fl-Anness U tat-TSI. Minħabba li l-verifika tal-interoperabbiltà għandha tiġi stabbilita b’referenza għar-rekwiżiti tat-TSIs, skont l-Artikolu 16(2) tad-Direttiva 2001/16/KE, hu meħtieġ, waqt il-perjodu ta’ tranżizzjoni bejn il-pubblikazzjoni ta’ din id-Deċiżjoni u l-implimentazzjoni sħiħa tat-TSI mehmuża, li jiġu stabbiliti l-kundizzjonijiet li għandhom jiġu osservati flimkien ma' dawk imsemmija espliċitament fit-TSI mehmuża. Għal dan il-għan, l-Istati Membri għandhom jinfurmaw lill-Istati Membri l-oħra u lill-Kummissjoni bir-regoli tekniċi nazzjonali rilevanti fl-użu għall-kisba tal-interoperabbiltà u li jilħqu r-rekwiżiti essenzjali tad-Direttiva 2001/16/KE kif ukoll bil-korpi maħtura għat-twettiq tal-proċedura għall-evalwazzjoni tal-konformità jew l-adattatezza għall-użu kif ukoll bil-proċedura tal-verifika fl-użu għall-verifika tal-interoperabbiltà tas-subsistemi skont it-tifsira tal-Artikolu 16(2) tad-Direttiva 2001/16/KE. Il-Kummissjoni għandha twettaq analiżi tal-informazzjoni mibgħuta mill-Istati Membri u, fejn xieraq, għandha tiddiskuti mal-Kumitat il-bżonn għall-adozzjoni ta’ kwalunkwe miżuri addizzjonali. (8) It-TSI inkwistjoni ma għandhiex titlob l-użu ta’ teknoloġiji speċifiċi jew soluzzjonijiet tekniċi minbarra fejn ikun strettament meħtieġ għall-interoperabbiltà tas-sistema ferrovjarja konvenzjali transEwropea. (9) It-TSI hi bbażata fuq l-aħjar għarfien espert disponibbli fiż-żmien tal-preparazzjoni tal-abbozz rilevanti. L-iżviluppi fit-teknoloġija, rekwiżiti operattivi, tas-sigurtà jew soċjali jistgħu jenħtieġu li tiġi emendata jew supplimentata din it-TSI. Fejn applikabbli, għandha tinbeda proċedura ta’ reviżjoni jew aġġornament skont l-Artikolu 6(3) tad-Direttiva 2001/16/KE. (10) Sabiex tiġi inkoraġġita l-innovazzjoni u sabiex tiġi kkunsidrata l-esperjenza miksuba, it-TSI mehmuża għandha tkun soġġetta għal reviżjoni perjodika f’intervalli regolari. (11) Meta jiġu proposti soluzzjonijiet innovattivi, il-manifattur jew l-entità kontraenti għandhom jiddikjaraw id-devjazzjoni mit-taqsima rilevanti tat-TSI. L-Aġenzija Ferrovjarju Ewropea għandha tiffinalizza l-ispeċifikazzjonijiet funzjonali u tal-interfejs xierqa tas-soluzzjoni u jiżviluppaw il-metodi tal-valutazzjoni. (12) L-implimentazzjoni tat-TSI mehmuża u l-konformità mat-taqsimiet rilevanti tat-TSI għandhom jiġu determinati skont pjan ta’ implimentazzjoni li għandu jitfassal minn kull Stat Membru għall-binarji li għalihom huma responsabbli. Il-Kummissjoni għandha twettaq analiżi tal-informazzjoni trażmessa mill-Istati Membri u, fejn ikun addattat, għandha tiddiskuti mal-Kumitat dwar il-bżonn għall-adozzjoni ta’ kwalunkwe miżuri oħra. (13) It-traffiku ferrovjarju attwalment jopera skont ftehimiet eżistenti nazzjonali, bilaterali, multinazzjonali jew internazzjonali. Hu importanti li dawn il-ftehimiet ma jostakolawx il-progress attwali u fil-ġejjieni lejn l-interoperabbiltà. Għal dan l-għan, hu meħtieġ li l-Kummissjoni teżamina dawn il-ftehimiet sabiex jiġi determinat jekk it-TSI preżentata f'din id-Deċiżjoni għandhiex bżonn tiġi riveduta. (14) Id-dispożizzjonijiet ta' din id-Deċiżjoni huma konformi mal-opinjoni tal-Kumitat stabbilit fl-Artikolu 21 tad-Direttiva 96/48/KE, Filwaqt li: ADOTTAT DIN ID-DEĊIŻJONI:







Artikolu 1

Speċifikazzjoni Teknika għall-Interoperabbiltà (technical specification interoperability, TSI) relatata mas-subsistema “L-operat u l-maniġment tat-traffiku” tas-sistema konvenzjonali trans-Ewropea msemmija fl-Artikolu 6(1) tad-Direttiva 2001/16/KE qed tiġi hawn adottata mill-Kummissjoni.

It-TSI għandha tiġi stabbilita fl-Anness ta’ din id-Deċiżjoni.

It-TSI għandha tkun applikabbli għas-subsistema tal-operat u l-maniġment tat-traffiku kif definit fl-Anness II, it-Taqsima 2.4 tad-Direttiva 2001/16/KE.

▼M2

Artikolu 1a

Il-ġestjoni tal-kodiċijiet tekniċi

1. L-Aġenzija Ewropea tal-Ferroviji (ERA) għandha tippubblika fuq is-sit web tagħha l-listi tal-kodiċijiet tekniċi msemmija fl-Annessi p. 9, p. 10, p. 11, p. 12 u p. 13.

2. L-ERA għandha żżomm aġġornati l-listi tal-kodiċijiet imsemmija fil-paragrafu 1 u għandha tinforma lill-Kummissjoni bl-evoluzzjoni tagħhom. Il-Kummissjoni għandha tinforma lill-Istati Membri bl-evoluzzjoni ta’ dawn il-kodiċijiet tekniċi permezz tal-Kumitat stabbilit skont l-Artikolu 29 tad-Direttiva 2008/57/KE.

Artikolu 1b

Sal-31 ta’ Diċembru 2013, jekk vettura tinbigħ jew tinkera għal perjodu kontinwu li jaqbeż is-sitt (6) xhur u jekk il-karatteristiċi tekniċi kollha li bihom il-vettura ġiet awtorizzata titqiegħed f’servizz jibqgħu l-istess, in-Numru Ewropew tal-Vettura (NEV) tagħha jista’ jitbiddel permezz ta’ reġistrazzjoni ġdida tal-vettura u l-irtirar tal-ewwel reġistrazzjoni.

Jekk din ir-reġistrazzjoni l-ġdida tikkonċerna Stat Membru li huwa differenti minn dak tal-ewwel reġistrazzjoni, l-entità ta’ reġistrazzjoni li għandha l-kompetenza għar-reġistrazzjoni l-ġdida tista’ teħtieġ kopja tad-dokumentazzjoni relatata mar-reġistrazzjoni preċedenti.

Bidla fin-NEV ta’ din ix-xorta hija mingħajr preġudizzju għall-applikazzjoni tal-Artikoli 21 sa 26 tad-Direttiva 2008/57/KE sa fejn għandhom x’jaqsmu l-proċeduri ta’ awtorizzazzjoni.

L-ispejjeż amministrattivi li jsiru sabiex jitbiddel in-NEV għandhom jiġu koperti mill-applikant li jitlob il-bidla tan-NEV.

▼B

Artikolu 2

1. Fir-rigward ta’ dawk il-kwistjonijiet klassifikati bħala “Punti Miftuħa” stabbiliti fl-Anness U tat-TSI, il-kundizzjonijiet li magħhom għandu jkun hemm konformità għall-verifika tal-interoperabbiltà skont l-Artikolu 16(2) tad-Direttiva 2001/16/KE għandhom ikunu dawk ir-regoli tekniċi fis-seħħ fl-Istat Membru li jawtorizza l-implimentazzjoni tas-subsistema koperta minn din id-Deċiżjoni.

2. Kull Stat Membru għandu jinnotifika lill-Istati Membri l-oħra u lill-Kummissjoni fi żmien sitt xhur min-notifika ta’ din id-Deċiżjoni:

(a) il-lista tar-regoli tekniċi applikabbli msemmija fil-Paragrafu 1;

(b) il-proċeduri ta’ valutazzjoni tal-konformità u ta’ verifika li għandhom jiġu applikati fir-rigward tal-applikazzjoni ta’ dawn ir-regoli;

(c) il-korpi li taħtar għat-twettiq ta’ dawk il-proċeduri ta’ valutazzjoni tal-konformità u tal-verifika.

Artikolu 3

L-Istati Membri għandhom jinnotifikaw dawn it-tipi ta’ ftehim lill-Kummissjoni fi żmien sitt xhur mid-dħul fis-seħħ tat-TSI mehmuża:

(a) ftehimiet nazzjonali, bilaterali jew multilaterali bejn l-Istati Membri u impriża(i) ferrovjarja(i) jew mexxej(ja) tal-infrastruttura, miftiehma jew fuq bażi permanenti jew temporanja u meħtieġa minħabba n-natura verament speċifika jew lokali tas-servizz ferrovjarju maħsub;

(b) ftehimiet bilaterali jew multilaterali bejn impriża(i) ferrovjarja(i), mexxej(ja) tal-infrastruttura, jew Stat(i) Membru(i) li jagħti/jagħtu livelli sinifikanti ta’ interoperabbiltà lokali jew reġjonali;

(c) ftehimiet internazzjonali bejn Stat Membru wieħed jew iżjed u mill-inqas pajjiż terz wieħed, jew bejn impriża(i) ferrovjarja(i) jew mexxej(ja) tal-infrastruttura tal-Istati Membri u mill-inqas impriża ferrovjarja waħda jew mexxej tal-infrastruttura ta’ pajjiż terz, li jagħtu livelli sinifikanti ta’ interoperabbiltà lokali jew reġjonali.

Artikolu 4

L-Istati Membri għandhom jistabbilixxi pjan ta’ implimentazzjoni nazzjonali tat-TSI skont il-kriterji speċifikati fil-Kapitolu 7 tal-Anness.

Għandhom jibagħtu dan il-pjan ta’ implimentazzjoni lill-Istati Membri l-oħra u lill-Kummissjoni mhux iżjed tard minn sena wara d-data li fiha din id-Deċiżjoni ssir applikabbli.

Artikolu 5

Din id-Deċiżjoni għandha ssir applikabbli sitt xhur wara d-data tan-notifika tagħha.

Artikolu 6

Din id-Deċiżjoni hi indirizzata lill-Istati Membri.









ANNESS

SPEĊIFIKAZZJONI TEKNIKA GĦALL-INTEROPERABBILTÀ

SUBSISTEMA: IL-MANIĠMENT TAL-OPERAT U T-TRAFFIKU

1. INTRODUZZJONI 1.1. Ambitu tekniku 1.2. Ambitu ġeografiku 2. DEFINIZZJONI TAS-SUBSISTEMA/SKOP 2.1. Subsistema 2.2. Ambitu 2.2.1. Il-persunal u l-ferroviji 2.2.2. Prinċipji operattivi 2.2.3. Applikabbiltà għall-vetturi u l-infrastruttura eżistenti 2.3. Konnessjoni Bejn din it-TSI u d-Direttiva 2004/49/KE 3. REKWIŻITI ESSENZJALI 3.1. Konformità mar-rekwiżiti essenzjali 3.2. Rekwiżiti essenzjali – ħarsa ġenerali 3.3. Aspetti speċifiċi b’rabta ma’ dawn ir-rekwiżiti 3.3.1. Sigurtà 3.3.2. Kredibbiltà u disponibbiltà 3.3.3. Saħħa 3.3.4. Ħarsien ambjentali 3.3.5. Kompatibbiltà teknika 3.4. Aspetti relatati speċifikament mas-subsistema tal-Operat u l-Maniġment tat-Traffiku 3.4.1. Sigurtà 3.4.2. Kredibbiltà u disponibbiltà 3.4.3. Kompatibbiltà teknika 4. KARATTERISTIĊI TAS-SUBSISTEMA 4.1. Introduzzjoni 4.2. Speċifikazzjonijiet funzjonali u tekniċi tas-subsistema 4.2.1. Speċifikazzjonijiet relatati mal-persunal 4.2.1.1. Rekwiżiti ġenerali 4.2.1.2. Dokumentazzjoni għax-xufiera 4.2.1.2.1. Ktieb tar-Regoli 4.2.1.2.2. Deskrizzjoni tal-binarju u t-tagħmir rilevanti ma’ ġenb il-binarji assoċjat mal-binarji li fuqhom isir ix-xogħol 4.2.1.2.2.1. Tħejjija tal-Ktieb tar-Rotta 4.2.1.2.2.2. Elementi modifikati 4.2.1.2.2.3. Informazzjoni lix-xufier f’ħin reali 4.2.1.2.3. Orarji 4.2.1.2.4. Vetturi ferrovjarji 4.2.1.3. Dokumentazzjoni għall-persunal tal-Impriżi Ferrovjarji minbarra x-xufiera 4.2.1.4. Dokumentazzjoni għall-persunal tal-Mexxej tal-Infrastruttura li jawtorizzaw il-movimenti tal-ferroviji 4.2.1.5. Komunikazzjonijiet relatati mas-sigurtà bejn l-ekwipaġġ tal-ferrovija, minbarra l-persunal tal-Impriżi Ferrovjarju u l-persunal li jawtorizza l-movimenti tal-ferroviji 4.2.2. Speċfikazzjonijiet relatati mal-ferroviji 4.2.2.1. Viżibbiltà tal-ferrovija 4.2.2.1.1. Rekwiżit ġenerali 4.2.2.1.2. Tarf ta’ quddiem 4.2.2.1.3. Tarf ta’ wara 4.2.2.2. Kemm tinstema’ l-ferrovija 4.2.2.2.1. Rekwiżit ġenerali 4.2.2.2.2. Kontroll 4.2.2.3. Identifikazzjoni tal-vetturi 4.2.2.4. Tagħbija ta' vettura tal-merkanzija 4.2.2.4.1. Distribuzzjoni tal-piż 4.2.2.4.2. Tagħbija tal-fus 4.2.2.4.3. Żgurar tat-tagħbija 4.2.2.4.4. Envelopp kinematiku 4.2.2.4.5. Kisi tat-tagħbija 4.2.2.5. Kompożizzjoni tal-ferrovija 4.2.2.6. Ibbrejkjar tal-ferrovija 4.2.2.6.1. Rekwiżiti minimi tas-sistema tal-ibbrejkjar 4.2.2.6.2. Il-prestazzjoni tal-ibbrejkjar 4.2.2.7. Żgurar li l-ferrovija qed taħdem sew 4.2.2.7.1. Rekwiżit ġenerali 4.2.2.7.2. Dejta meħtieġa 4.2.3. Speċifikazzjonijiet relatati ma’ attivitajiet ferrovjarji 4.2.3.1. Ippjanar ferrovjarju 4.2.3.2. Identifikazzjoni ta’ ferroviji 4.2.3.3. Tluq tal-ferroviji 4.2.3.3.1. Verifiki u testijiet qabel it-tluq 4.2.3.3.2. Informazzjoni lill-Mexxej tal-Infrastruttura dwar l-istat operattiv tal-ferrovija 4.2.3.4. Maniġment tat-traffiku 4.2.3.4.1. Rekwiżiti ġenerali 4.2.3.4.2. Rappurtaġġ tal-ferroviji 4.2.3.4.2.1. Dejta meħtieġa għar-rappurtaġġ tal-pożizzjoni tal-ferroviji 4.2.3.4.2.2. Żmien previst għat-trasferiment 4.2.3.4.3. Merkanzija perikoluża 4.2.3.4.4. Kwalità operattiva 4.2.3.5. Reġistrazzjoni tad-dejta 4.2.3.5.1. Reġistrazzjoni ta’ dejta tas-sorveljanza barra l-ferrovija 4.2.3.5.2. Reġistrazzjoni ta’ dejta tas-sorveljanza abbord il-ferrovija 4.2.3.6. Operat degradat 4.2.3.6.1. Pariri lil utenti oħra 4.2.3.6.2. Pariri għax-xufiera tal-ferroviji 4.2.3.6.3. Pjanijiet ta’ kontinġenza 4.2.3.7. Maniġment ta’ sitwazzjoni ta’ emerġenza 4.2.3.8. Għajnuna għall-ekwipaġġ tal-ferroviji f’każ ta’ inċident jew ta’ falliment ewlieni fil-vetturi ferrovjarji 4.3. Speċifikazzjonijiet funzjonali u tekniċi tal-interfejsis 4.3.1. Interfejsis mat-TSI tal-Infrastruttura 4.3.2. Interfejsis mat-TSI tal-Kontroll/Kmand u s-Sinjalar 4.3.2.1. Reġistrazzjoni tad-dejta tas-sorveljanza 4.3.2.2. Viġilanza tax-xufier 4.3.2.3. Regoli operattivi ERTMS/ETCS u ERTMS/GSM-R 4.3.2.4. Vista tas-sinjal u tal-markaturr fil-ġenb tal-binarji 4.3.2.5. Ibbrejkjar tal-ferroviji 4.3.2.6. L-użu tar-ramel fuq il-binarji. L-elementi minimi rilevanti għall-kwalikifi professjonali għall-kompitu li tinsaq ferrovija 4.3.2.7. Reġistrazzjoni tad-dejta u ditezzjoni tal-kaxxa tal-fus sħuna 4.3.3. Interfejsis mat-TSI Vetturi Ferrovjarji 4.3.3.1. Identifikazzjoni tal-vetturi 4.3.3.2. Ibbrejkjar 4.3.3.3. Rekwiżiti għall-vetturi tal-passiġġieri 4.3.3.4. Viżibbiltà tal-ferroviji 4.3.3.4.1. Dwar il-vettura ewlenija ta’ ferrovija li tħares fid-direzzjoni tal-ivvjaġġar 4.3.3.4.2. Fuq it-tarf ta’ wara 4.3.3.5. Kemm jinstmegħu l-ferroviji 4.3.3.6. Vista tas-sinjali 4.3.3.7. Viġilanza tax-xufier 4.3.3.8. Kompożizzjoni tal-ferrovija u l-Anness B 4.3.3.9. Tagħbija tal-Vetturi ferrovjarji 4.3.3.10. Żgurar li l-ferrovija qed taħdem sew u Oġġetti Perikolużi 4.3.3.11. Il-kompożizzjoni tal-ferrovija, Anness L 4.3.3.12. Arranġamenti ta’ kontinġenza u Maniġment ta’ sitwazzjoni ta’ emerġenza 4.3.3.13. Reġistrazzjoni tad-dejta 4.3.4. Interfejsis mat-TSI tal-Applikazzjonijiet Telematiċi 4.3.4.1. Identifikazzjoni tal-ferroviji 4.3.4.2. Kompożizzjoni tal-ferroviji 4.3.4.3. Tluq tal-ferrovija 4.3.4.4. Mixi tal-ferroviji 4.3.4.5. Identifikazzjoni tal-vetturi 4.4. Regoli operattivi 4.5. Regoli ta’ manutenzjoni 4.6. Kwalifiki professjonali 4.6.1. Kompetenza professjonali 4.6.1.1. Għarfien professjonali 4.6.1.2. Kapaċità li dan l-għarfien jitpoġġa fil-prattika 4.6.2. Kompetenza lingwistika 4.6.2.1. Prinċipji 4.6.2.2. Livell ta’ għarfien 4.6.3. Valutazzjoni tal-bidu u kontinwa tal-persunal 4.6.3.1. Elementi bażiċi 4.6.3.2. Analiżi tal-ħtiġijiet ta’ taħriġ 4.6.3.2.1. Żvilupp tal-analiżi tal-ħtiġijiet ta’ taħriġ 4.6.3.2.2. Aġġornament tal-analiżi tal-ħtiġijiet ta' taħriġ 4.6.3.2.3. Elementi speċifiċi għall-ekwipaġġ tal-ferrovija u l-persunal awżiljarju 4.6.3.2.3.1. L-għarfien tar-rotot 4.6.3.2.3.2. Għarfien tal-vetturi ferrovjarji 4.6.3.2.3.3. Persunal awżiljarju 4.7. Kundizzjonijiet tas-saħħa u s-sigurtà 4.7.1. Introduzzjoni 4.7.2. Kriterji għall-approvazzjoni ta’ tobba tax-xogħol u organizzazzjonijiet mediċi 4.7.3. Kriterji għall-approvazzjoni ta’ psikoloġi involuti fil-valutazzjoni psikoloġika u r-rekwiżiti tal-valutazzjoni psikoloġika 4.7.3.1. Ċertifikazzjoni ta’ psikoloġi 4.7.3.2. Kontenut u interpretazzjoni tal-valutazzjoni psikoloġika 4.7.3.3. Għażla ta’ għodod tal-valutazzjoni 4.7.4. Eżamijiet mediċi u valutazzjonijiet psikoloġiċi 4.7.4.1. Qabel il-ħatra 4.7.4.1.1. Kontenut minimu tal-eżami mediku 4.7.4.1.2. Valutazzjoni psikoloġika 4.7.4.2. Wara l-ħatra 4.7.4.2.1. Perjodiċità tal-eżamijiet mediċi perjodiċi 4.7.4.2.2. Kontenut minimu tal-eżami mediku perjodiku 4.7.4.2.3. Eżamijiet mediċi addizzjonali u/jew valutazzjonijiet psikoloġiċi 4.7.5. Rekwiżiti mediċi 4.7.5.1. Rekwiżiti ġenerali 4.7.5.2. Rekwiżiti tal-vista 4.7.5.3. Rekwiżiti tas-smigħ 4.8. Reġistri tal-Infrastruttura u l-Vetturi ferrovjarji 4.8.1. Infrastruttura 4.8.2. Vetturi ferrovjarji 5. KOSTITWENTI TAL-INTEROPERABBILTÀ 5.1. Definizzjoni 5.2. Lista ta’ kostitwenti 5.3. Prestazzjonijiet u speċifikazzjonijiet tal-kostitwenti 6. VALUTAZZJONI TAL-KONFORMITÀ U/JEW L-ADATTAMENT GĦALL-UŻU TAL-KOSTITWENTI U L-VERIFIKA TAS-SUBSISTEMA 6.1. Kostitwenti tal-interoperabbiltà 6.2. Subsistema tal-Operat u l-Maniġment tat-Traffiku 6.2.1. Prinċipji 6.2.2. Dokumentazzjoni tar-regoli u l-proċeduri 6.2.3. Proċedura ta’ valutazzjoni 6.2.3.1. Deċiżjoni mill-Awtorità Kompetenti 6.2.3.2. Jekk tkun meħtieġa valutazzjoni 6.2.4. Prestazzjoni tas-sistema 7. IMPLIMENTAZZJONI 7.1. Prinċipji 7.2. Linji gwida tal-implimentazzjoni 7.3. Każijiet speċifiċi 7.3.1. Introduzzjoni 7.3.2. Lista ta’ każijiet speċifiċi ANNESS A IR-REGOLI OPERATTIVI GĦALL-ERTMS/ETCS U GĦALL-ERTMS/GSM-R ANNESS B REGOLI OĦRA LI JIPPERMETTU OPERAT KOERENTI TA' SUBSISTEMI STRUTTURALI ĠODDA ANNESS C METODOLOĠIJA TAL-KOMUNIKAZZJONIJIET RELATATI MAS-SIGURTÀ ANNESS D INFORMAZZJONI LI GĦANDU JKOLLHA AĊĊESS GĦALIHA L-IMPRIŻA FERROVJARJA B'RABTA MAR-ROTTA(ROTOT) LI FUQHA GĦANDHA L-INTENZJONI LI TOPERA ANNESS E LIVELL TA’ LINGWA U KOMUNIKAZZJONI ANNESS F LINJI GWIDA TAL-VALUTAZZJONI TAS-SUBSISTEMA TAL-OPERAT U L-MANIĠMENT TAT-TRAFFIKU ANNESS G LISTA INFORMATTIVA U MHUX OBBLIGATORJA TA’ ELEMENTI LI GĦANDHOM JIĠU VERIFIKATI GĦAL KULL PARAMETRU BAŻIKU ANNESS 1 MHUX UŻAT ANNESS J: ELEMENTI MINIMI RILEVANTI GĦALL-KWALIFIKA PROFESSJONALI GĦAX-XOGĦOL ASSOĊJAT MA’ FERROVIJI LI JAKKOMPANJAW ANNESS K MHUX UŻAT ANNESS L ELEMENTI MINIMI RILEVANTI GĦAL KWALIFIKA PROFESSJONALI GĦALL-KOMPITU TAT-TĦEJJIJA TA’ FERROVIJI ANNESS M MHUX UŻAT ANNESS N LINJI GWIDI TAL-IMPLIMENTAZZJONI ANNESS O MHUX UŻAT ANNESS P IDENTIFIKAZZJONI TAL-VETTURA ANNESS Q MHUX UŻAT ANNESS R IDENTIFIKAZZJONI TAL-FERROVIJI ANNESS S VIŻIBBILTÀ TAL-FERROVIJA – TARF TA’ WARA ANNESS T IL-PRESTAZZJONI TAL-IBBREJKJAR ANNESS U LISTA TA’ PUNTI MHUX KONKLUŻI ANNESS V TĦEJJIJA U AĠĠORNAMENT TA’ REGOLI TAD-DOKUMENTAZZJONI GĦAX-XUFIERA GLOSSARJU

SPEĊIFIKAZZJONI TEKNIKA GĦALL-INTEROPERABBILTÀ

SUBSISTEMA TAL-OPERAT U L-MANIĠMENT TAT-TRAFFIKU

1. INTRODUZZJONI

1.1. AMBITU TEKNIKU

Din it-TSI (Technical Specification Interoperability) tikkonċerna s-subsistema għall-Operat u l-Maniġment tat-Traffiku li tidher fil-lista fil-Punt 1 tal-Anness II tad-Direttiva 2001/16/KE.

Iżjed informazzjoni dwar din is-subsistema tinsab fil-Kapitolu 2.

1.2. AMBITU ĠEOGRAFIKU

L-ambitu ġeografiku ta’ din it-TSI hu s-sistema ferrovjarja konvenzjonali transEwropea kif deskritt fl-Anness I tad-Direttiva 2001/16/KE.

Kontenut ta’ din it-TSI

Skont l-Artikolu 5(3) tad-Direttiva 2001/16/KE, din it-TSI:

(a) tindika l-ambitu maħsub tas-subsistema għall-Operat u l-Maniġment tat-Traffiku – il-Kapitolu 2;

(b) tistabbilixxi r-rekwiżiti essenzjali għal kull subsistema kkonċernata u l-interfejsis tagħha fil-konfront ta’ subsistemi oħra – il-Kapitolu 3;

(c) tistabbilixxi l-ispeċifikazzjonijiet funzjonali u tekniċi li għandhom jintlaħqu mis-subsistema fil-mira u l-interfejsis tagħha fil-konfront ta’ subsistemi oħra. Jekk ikun meħtieġ, dawn l-ispeċifikazzjonijiet jistgħu jvarjaw skont l-użu tas-subsistema, pereżempju skont il-kategoriji tal-binarji, il-pernijiet u/jew il-vetturi ferrovjarji provduti fl-Anness I tad-Direttiva – il-Kapitolu 4;

(d) tiddetermina l-kostitwenti tal-interoperabbiltà u l-interfejsis koperti mill-ispeċifikazzjonijiet Ewropej, inklużi standards Ewropej, li huma meħtieġa biex tinkiseb l-interoperabbiltà fi ħdan is-sistema ferrovjarja konvenzjonali trans-Ewropea – il-Kapitolu 5;

(e) tagħti, f’kull każ li qed jiġi kkunsidrat, il-proċeduri għall-valutazzjoni tal-konformità jew l-adattatezza għall-użu. Dan jinkludi b’mod partikolari l-moduli definiti fid-Deċiżjoni 93/465/KEE jew, fejn ikun xieraq, il-proċeduri speċifiċi li għandhom jintużaw għall-valutazzjoni jew tal-konformità jew l-adattatezza għall-użu tal-kostitwenti tal-interoperabbilta u l-verifika “KE” tas-subsistemi. Fejn hemm dokumenti li jistgħu jintużaw bħala referenzi biex jassistu fl-implimentazzjoni ta’ din it-TSI, dawn jitniżżlu – il-Kapitolu 6;

(f) tindika l-istrateġija għall-implimentazzjoni tat-TSI. B’mod partikolari, jenħtieġ li jiġu speċifikati l-istadji li għandhom jitlestew u l-elementi li jistgħu jiġu applikati sabiex issir tranżizzjoni gradwali mis-sitwazzjoni eżistenti għas-sitwazzjoni finali li fiha l-konformità mat-TSI għandha tkun in-norma – il-Kapitolu 7;

(g) tindika, għall-persunal ikkonċernat, il-kwalifiki professjonali u l-kundizzjonijiet tas-saħħa u s-sigurtà fuq il-post tax-xogħol meħtieġa għall-operat u l-manutenzjoni tas-subsistema kkonċernata, kif ukoll għall-implimentazzjoni tat-TSI – il-Kapitolu 4.

Barra minn hekk, skont l-Artikolu 5(5), tista’ ssir provviżjoni għal każijiet speċifiċi għal kull TSI; dawn huma indikati fil-Kapitolu 7.

Din it-TSI fiha wkoll, fil-Kapitolu 4, ir-regoli operattivi u tal-manutenzjoni speċifiċi għall-ambitu indikat fis-Subartikoli 1.1. u 1.2. imsemmija qabel.

2. DEFINIZZJONI TA’ SUBSISTEMA/AMBITU

2.1. SUBSISTEMA

Is-subsistema tal-Operat u l-Maniġment tat-Traffiku hi definita permezz tal-Anness II tad-Direttiva 2001/16/KE, Artikolu 2.4.

Dan jinkludi b’mod partikolari:

— “Il-proċeduri u t-tagħmir relatat li jippermetti operat koerenti tas-subsistemi strutturali differenti, kemm waqt l-operat normali u dak degradat, inkluż b’mod partikolari waqt is-sewqan tal-ferroviji, l-ippjanar u l-maniġment tat-traffiku.

— Il-kwalifiki professjonali li jistgħu jkunu meħtieġa għat-twettiq ta' servizzi transkonfinali”.

2.2. AMBITU

L-ambitu ta’ din it-TSI japplika għas-subsistema tal-Operat u l-Maniġment tat-Traffiku ta’ Mexxejja tal-Infrastruttura u Impriżi Ferrovjarji relatati mal-operat ta’ ferroviji fuq il-binarji ferrovjarji konvenzjonali TEN.

L-ispeċifikazzjonijiet stabbiliti fit-TSI dwar l-Operat u l-Maniġment tat-Traffiku jistgħu jintużaw bħala dokument ta' referenza għall-operat ta' ferroviji anki jekk dawn ma jkunux koperti mill-ambitu ta' din it-TSI.

▼M2

2.2.1. IL-PERSUNAL U L-FERROVIJI

Is-Sezzjonijiet 4.6 u 4.7 għandhom japplikaw għal dak il-persunal li jwettaq il-kompiti kritiċi tas-sikurezza li jakkumpanja ferrovija, meta dan jinvolvi l-qsim ta’ fruntiera(i) bejn l-Istati u xogħol lil hinn minn kwalunkwe żona indikata bħala l-“fruntiera” fid-Dikjarazzjoni tan-Netwerk ta’ Amministratur Infrastrutturali u inkluża fl-awtorizzazzjoni tas-sikurezza tagħha.

Is-Sezzjoni “4.6.2 Il-Kompetenza Lingwistika” għandha tapplika wkoll għas-sewwieqa tal-ferroviji kif ġie stipulat fil-punt 8 tal-Anness VI għad-Direttiva 2007/59/KE.

Membru tal-persunal mhux se jiġi kkunsidrat bħala li qed jaqsam fruntiera jekk l-attività tinvolvi biss xogħol sa kwalunkwe żona ta’ “fruntiera” kif ġie deskritt fl-ewwel paragrafu ta’ din is-Sezzjoni.

Għal dak il-persunal li jwettaq il-kompiti kritiċi tas-sikurezza li jibgħat il-ferroviji (dispaċċ) u li jawtorizza l-movimenti tal-ferroviji, bejn l-Istati Membri għandu japplika r-rikonoxximent reċiproku tal-kwalifiki professjonali kif ukoll tal-kundizzjonijiet tas-saħħa u tas-sikurezza.

Għal dak il-persunal li jwettaq il-kompiti kritiċi tas-sikurezza assoċjati mal-aħħar preparazzjoni ta’ ferrovija qabel ma tkun skedata li taqsam fruntiera(i) u li jaħdem lil hinn minn kwalunke żona ta’ “fruntiera” kif ġie deskritt fl-ewwel paragrafu ta’ din is-Sezzjoni, rigward ir-rikonoxximent reċiproku bejn l-Istati Membri tal-kundizzjonijiet tas-saħħa u tas-sikurezza għandha tapplika s-Subsezzjoni 4.6. Ferrovija m’għandhiex tiġi kkunsidrata bħala servizz transkonfinali, jekk il-vetturi kollha tal-ferrovija li qed jaqsmu l-fruntiera tal-Istat jaqsmuha biss saż-żona(i) tal-“fruntiera” kif ġie deskritt fl-ewwel paragrafu ta’ din is-Sezzjoni.

Dan jista’ jinġabar fil-qosor fit-tabelli li ġejjin:







Il-persunal involut fit-tħaddim tal-ferroviji li se jaqsmu l-fruntieri tal-Istat u jipproċedu lil hinn miż-żona tal-fruntiera Kompitu Kwalifiki Professjonali Rekwiżiti Mediċi Jakkumpanja ferrovija 4.6 4.7 Jawtorizza l-Movimenti ta’ Ferrovija Rikonoxximent reċiproku Rikonoxximent reċiproku Preparazzjoni tal-Ferrovija 4.6 Rikonoxximent reċiproku Dispaċċ tal-Ferrovija Rikonoxximent reċiproku Rikonoxximent reċiproku







Il-persunal li jħaddem ferroviji li ma jaqsmux il-fruntieri tal-Istat jew jaqsmuhom biss saż-żoni tal-fruntiera Kompitu Kwalifiki Professjonali Rekwiżiti Mediċi Jakkumpanja ferrovija Rikonoxximent reċiproku Rikonoxximent reċiproku Jawtorizza l-Movimenti ta’ Ferrovija Rikonoxximent reċiproku Rikonoxximent reċiproku Preparazzjoni tal-Ferrovija Rikonoxximent reċiproku Rikonoxximent reċiproku Dispaċċ tal-Ferrovija Rikonoxximent reċiproku Rikonoxximent reċiproku

▼B

2.2.2. PRINĊIPJI OPERATTIVI

Id-differenzi Ewropej eżistenti fit-tfassil u l-kunċetti tal-infrastruttura, li huma mill-inqas parzjalment responsabbli għad-differenzi eżistenti fir-regoli u l-proċeduri, ħafna drabi jistgħu jingħelbu biss bħala riżultat ta' investiment kbir.

B’konsegwenza, l-għan ġenerali tal-verżjoni attwali ta’ din it-TSI, li hi l-ewwel waħda wara d-dħul fis-seħħ tad-Direttiva 2001/16/KE, mhuwiex li jinħoloq ktieb tar-regoli wieħed Ewropew għall-operat u l-maniġment tat-traffiku ferrovjarju konvenzjonali. Madankollu, ir-regoli u l-proċeduri li jippermettu operat koerenti tas-subsistemi strutturali ġodda intiżi li jintużaw fit-TEN, u b’mod partikolari dawk li huma konnessi direttament mal-operat ta' sistema ġdida tal-kontroll u s-sinjalar ta' ferrovija, għandhom ikunu identiċi meta jeżistu sitwazzjonijiet identiċi.

Fil-bidu, din it-TSI kienet tkopri biss dawk l-elementi (kif stabbiliti fil-Kapitolu 4) tas-subsistema tal-“Operat u l-Maniġment tat-Traffiku” ferrovjarja konvenzjonali, fejn prinċipalment hemm interfejsis operattivi bejn Impriżi Ferrovjarji u Mexxejja tal-Infrastruttura jew fejn ikun hemm benefiċċju partikolari għall-interoperabbiltà. Biex isir dan, ġew ikkunsidrati r-rekwiżiti tad-Direttiva 2004/49/KE (id-Direttiva tas-Sigurtà Ferrovjarja),

▼M2

Għaldaqstant, regoli operattivi dettaljati għas-Sistema Ewropea għall-Kontroll tal-Ferroviji (ETCS) u għas-Sistema Globali ta’ Komunikazzjonijiet Mobbli - Ferroviji (GSM-R) issa qed jiġu speċifikati fl-Anness A għal din l-STI.

▼B

2.2.3. APPLIKABBILTÀ GĦALL-VETTURI EŻISTENTI U L-INFRASTRUTTURA

Filwaqt li l-maġġoranza tar-rekwiżiti msemmija f’din it-TSI huma relatati ma' proċessi u proċeduri, numru minnhom huma relatati wkoll ma’ elementi fiżiċi, ferroviji u vetturi li huma importanti għall-operat.

Il-kriterji tad-disinn għal dawn l-elementi huma deskritti fit-TSIs li jkopru subsistemi oħra bħall-vetturi ferrovjarji. Fil-kuntest tat-TSI tal-OPE, hija l-funzjoni operattiva tagħhom li tiġi kkunsidrata.

F’dawn il-każijiet, jiġi rikonoxxut li l-modifika ta’ vetturi ferrovjarji/faċilitajiet tal-infrastruttura eżistenti biex jintlaħqu r-rekwiżiti sħaħ ta’ din it-TSI tista’ ma tkunx effettiva għall-ispejjeż. Ir-rekwiżiti kkonċernati għaldaqstant għandhom jiġu applikati biss għal elementi ġodda jew meta l-element jiġi aġġornat jew rinnovat u jirrikjedu awtorizzazzjoni ġdida għat-tqegħid fis-servizz skont it-tifsira tad-Direttiva 2001/16/KE Artikolu 14.3.

2.3. KONNESSJONI BEJN DIN IT-TSI U D-DIRETTIVA 2004/49/KE

Għalkemm din it-TSI hi żviluppata skont id-Direttiva tal-Interoperabbiltà 2001/16/KE, tindirizza rekwiżiti relatati mill-qrib mal-proċeduri u l-proċessi operattivi meħtieġa minn Mexxej tal-Infrastruttura jew Impriża Ferrovjarja meta dawn japplikaw għal ċertifikat tas-sigurtà skont id-Direttiva tas-Sigurtà 2004/49/KE

3. REKWIŻITI ESSENZJALI

3.1. KONFORMITÀ MAR-REKWIŻITI ESSENZJALI

Skont l-Artikolu 4(1) tad-Direttiva 2001/16/KE, is-sistema ferrovjarja konvenzjonali trans-Ewropea, is-subsistemi tagħha u l-kostitwenti tal-interoperabbiltà tagħhom għandhom jilħqu r-rekwiżiti essenzjali stabbiliti f’termini ġenerali fl-Anness III tad-Direttiva.

3.2. REKWIŻITI ESSENZJALI – ĦARSA ĠENERALI

Ir-rekwiżiti essenzjali jkopru:

— is-sigurtà,

— il-kredibbiltà u d-disponibbiltà,

— is-saħħa,

— il-ħarsien ambjentali,

— il-kompatibbiltà teknika.

Skont id-Direttiva 2001/16/KE, ir-rekwiżiti essenzjali jistgħu jkunu ġeneralment applikabbli għas-sistema ferrovjarja konvenzjonali trans-Ewropea kollha jew ikunu speċifiċi għal kull subsistema u l-kostitwenti tagħha.

3.3. ASPETTI SPEĊIFIĊI B’RABTA MA’ DAWN IR-REKWIŻITI

Ir-rilevanza tar-rekwiżiti ġenerali għas-subsistema tal-Operat u l-Maniġment tat-Traffiku hi determinata f’dawn il-klawżoli:

3.3.1. SIGURTÀ

Skont l-Anness III tad-Direttiva 2001/16/KE, ir-rekwiżiti essenzjali relatati mas-sigurtà li japplikaw għas-subsistema tal-Operat u l-Maniġment tat-Traffiku huma dawn:

“Id-disinn, il-kostruzzjoni jew l-armar, il-manutenzjoni u l-monitoraġġ ta’ komponenti kritiċi għas-sigurtà u, b’mod aktar partikolari, tal-komponenti involuti fil-movimenti tal-ferroviji għandhom ikunu tali li jiggarantixxu s-sigurtà fil-livell korrispondenti għall-għanijiet stabbiliti għan-netwerk, inklużi dawk għal sitwazzjonijiet degradadi speċifiċi.”

Safejn is-subsistema tal-Operat u l-Maniġment tat-Traffiku hi kkonċernata, dan ir-rekwiżit essenzjali hu ndirizzat bl-ispeċifikazzjoni tas-Subsezzjoni “il-viżibbiltà tal-ferroviji (is-Subartikoli 4.2.2.1. u 4.3.) u ‘kemm tinstema’ l-ferrovija” fis-Subartikoli 4.2.2.2.u 4.3.

“Il-parametri involuti fil-kuntatt tar-roti mal-binarju għandhom jilħqu r-rekwiżiti tal-istabbiltà meħtieġa sabiex jiggarantixxu l-moviment sigur fil-veloċità massima awtorizzata”.

Dan ir-rekwiżit essenzjali mhuwiex rilevanti għas-subsistema tal-Operat u l-Maniġment tat-Traffiku.

“Il-komponenti użati għandhom ikunu jifilħu kwalunkwe tensjonijiet normali jew eċċezzjonali li jkunu ġew speċifikati matul il-perjodu tal-użu tagħhom. Ir-riperkussjonijiet tas-sigurtà ta’ kwalunkwe nuqqasijiet aċċidentali għandhom ikunu limitati b’mezzi xierqa.”

Safejn hi kkonċernata s-subsistema tal-Operat u l-Maniġment tat-Traffiku, dan ir-rekwiżit essenzjali hu ndirizzat mill-ispeċifikazzjoni tas-Subtaqsima “viżibbiltà tal-ferrovija” (is-Subartikoli 4.2.2.1. u 4.3.).

“Id-disinn tal-installazzjonijiet fissi u l-vetturi ferrovjarji u l-għazla tal-materjali użati għandhom ikunu ndirizzati biex jillimitaw il-ġenerazzjoni, it-tixrid u l-effetti tan-nar u d-duħħan f'każ ta' nar.”

Dan ir-rekwiżit essenzjali mhuwiex rilevanti għas-subsistema tal-Operat u l-Maniġment tat-Traffiku.

“Kwalunkwe tagħmir maħsub li jiġi ġestit mill-utenti għandu jkun disinjat biex ma jfixkilx l-operat sigur tat-tagħmir jew is-saħħa u s-sigurtà tal-utenti jekk jintuża' prevedibbilment b'mod mhux skont l-istruzzjonijiet indikati.”

Dan ir-rekwiżit essenzjali mhuwiex rilevanti għas-subsistema tal-Operat u l-Maniġment tat-Traffiku.

3.3.2. AFFIDABBILTÀ U DISPONIBBILTÀ

“Il-monitoraġġ u l-manutenzjoni ta’ komponenti fissi jew mobbli li huma involuti fil-movimenti tal-ferroviji għandhom ikunu organizzati, jitwettqu u jiġu kwantifikati b’mod li jżonnu l-operat tagħhom fil-kundizzjonijiet intiżi.”

Dan ir-rekwiżit essenzjali mhuwiex rilevanti għas-subsistema tal-Operat u l-Maniġment tat-Traffiku.

3.3.3. SAĦĦA

“Materjali li aktarx, minħabba kif jintużaw, jikkostitwixxu periklu għas-saħħa għal dawk li għandhom aċċess għalihom ma għandhomx jintużaw f'ferroviji u infrastruttura tal-ferrovija.”

Dan ir-rekwiżit essenzjali mhuwiex rilevanti għas-subsistema tal-Operat u l-Maniġment tat-Traffiku.

“Dawk il-materjali għandhom jintgħażlu, jitqegħdu u jintużaw b'mod li jirristrinġu l-emissjoni ta' dħaħen jew gassijiet li jagħmlu l-ħsara u perikolużi, partikolarment f'każ ta' nar.”

Dan ir-rekwiżit essenzjali mhuwiex rilevanti għas-subsistema tal-Operat u l-Maniġment tat-Traffiku.

3.3.4. ĦARSIEN AMBJENTALI

“L-impatt ambjentali tat-twaqqif u l-operat tas-sistema ferrovjarja konvenzjonali trans-Ewropea għandhu jiġi valutat u kkunsidrat fl-istadju tad-disinn tas-sistema skont id-dispożizzjonijiet tal-Komunità fis-seħħ.”

Dan ir-rekwiżit essenzjali mhuwiex rilevanti għas-subsistema tal-Operat u l-Maniġment tat-Traffiku.

“Il-materjali użati fil-ferroviji u l-infrastruttura għandhom jimpedixxu l-emissjoni ta’ dħaħen jew gassijiet li jagħmlu l-ħsara u li huma perikolużi għall-ambjent, b'mod partikolari f'każ ta' nar.”

Dan ir-rekwiżit essenzjali mhuwiex rilevanti għas-subsistema tal-Operat u l-Maniġment tat-Traffiku.

“Is-sistemi tal-vetturi ferrovjarji u tal-provvista tal-enerġija għandhom ikunu ddisinjati u manifatturati b’mod li jkunu elettromanjetikament kompatibbli mas-sistemi, it-tagħmir u n-netwerks pubbliċi jew privati li magħhom jistgħu jinterferixxu.”

Dan ir-rekwiżit essenzjali mhuwiex rilevanti għas-subsistema tal-Operat u l-Maniġment tat-Traffiku.

“L-operat tas-sistema ferrovjarja konvenzjonali trans-Ewropea għandu jirrispetta r-regolamenti eżistenti dwar it-tniġġis bl-istorbju”.

Filwaqt li dan hu prinċipalment Rekwiżit Essenzjali kopert mit-TSI tal-Istorbju, is-subsistema tal-Operat u l-Maniġment tat-Traffiku tispeċifika ċerti elementi fis-Subartikoli 4.2.2.2. u 4.3. fir-rigward ta’ “kemm tinstema’ ferrovija”.

“L-operat tas-sistema ferrovjarja konvenzjonali trans-Ewropea ma għandux iwassal għal livell mhux permissibbli ta’ vibrazzjonijiet tal-art għall-attivitajiet u ż-żoni viċin l-infrastruttura u fi stat normali ta’ manutenzjoni.”

Dan ir-rekwiżit essenzjali mhuwiex rilevanti għas-subsistema tal-Operat u l-Maniġment tat-Traffiku.

3.3.5. KOMPATIBBILTÀ TEKNIKA

“Il-karatteristiċi tekniċi tal-infrastruttura u s-sistemi fissi għandhom ikunu kompatibbli ma’ xulxin u ma’ dawk tal-ferroviji li għandhom jintużaw fuq is-sistema ferrovjarja konvenzjonali transEwropea.

Jekk il-konformità ma’ dawn il-karatteristiċi tkun diffiċli fuq ċerti taqsimiet tan-netwerk, jistgħu jiġu mplimentati soluzzjonijiet temporanji, li jiżguraw l-kompatibbiltà fil-ġejjieni.”

Dan ir-rekwiżit essenzjali mhuwiex rilevanti għas-subsistema tal-Operat u l-Maniġment tat-Traffiku.

3.4. ASPETTI RELATATI SPEĊIFIKAMENT MAS-SUBSISTEMA TAL-OPERAT U L-MANIĠMENT TAT-TRAFFIKU

3.4.1. SIGURTÀ

“L-allinjament tar-regoli operattivi tan-netwerk u l-kwalifiki tax-xufiera u l-persunal abbord u tal-persunal fiċ-ċentri tal-kontroll għandhom ikunu tali li jiżguraw l-operat sigur, meta wieħed jikkunsidra r-rekwiżiti differenti tas-servizzi transkonfinali u domestiċi.

L-operazzjonijiet u l-intervalli tal-manutenzjoni, it-taħriġ u l-kwalifiki tal-persunal taċ-ċentru tal-manutenzjoni u l-kontroll u s-sistema tal-assigurazzjoni tal-kwalità stabbiliti mill-operaturi kkonċernati fiċ-ċentri tal-kontroll u l-manutenzjoni għandhom ikunu tali li jiżguraw livell għoli ta’ sigurtà.”

Ir-rekwiżit essenzjali hu ndirizzat minn dawn is-Subartikoli ta' din l-ispeċifikazzjoni:

— Identifikazzjoni tal-Vetturi (is-Subartikolu 4.2.2.3.)

— Ibbrejkjar tal-ferrovija (is-Subartikolu 4.2.2.6.)

— Kompożizzjoni tal-ferrovija (is-Subartikolu 4.2.2.5.)

— Tagħbija ta’ vettura tal-merkanzija (is-Subartikolu 4.2.2.4.)

— Żgurar li l-ferrovija tkun qed taħdem sew (is-Subartikolu 4.2.2.7.)

— Viżibbiltà tal-ferrovija (is-Subartikoli 4.2.2.1. u 4.3.)

— Kemm tinstema’ l-ferrovija (is-Subartikoli 4.2.2.2. u 4.3.)

— Tluq tal-ferrovija (is-Subartikolu 4.2.3.3.)

— Maniġment tat-traffiku (is-Subartikolu 4.2.3.4.)

— Strument li jara s-sinjali u tal-viġilanza (is-Subartikolu 4.3.)

— Komunikazzjoni relatata mas-sigurtà (is-Subartikoli 4.2.1.5. u 4.6.)

— Dokumentazzjoni għax-xufiera (is-Subartikolu 4.2.1.2.)

— Dokumentazzjoni għall-persunal tal-Impriża Ferrovjarja minbarra xufiera (is-Subartikolu 4.2.1.3.)

— Dokumentazzjoni għall-persunal tal-Mexxej tal-Infrastruttura li jawtorizza l-movimenti tal-ferrovija (is-Subartikolu 4.2.1.4.)

— Operat degradat (is-Subartikolu 4.2.3.6.)

— Maniġment ta’ sitwazzjoni ta’ emerġenza (is-Subartikolu 4.2.3.7.)

— Regoli operattivi ERTMS (is-Subartikolu 4.4.)

— Kwalifiki professjonali (is-Subartikolu 4.6.)

— Kundizzjonijiet tas-saħħa u s-sigurtà (is-Subartikolu 4.7.)

3.4.2. KREDIBBILTÀ U DISPONIBBILTÀ

“L-attivitajiet u l-perjodi ta' manutenzjoni, it-taħriġ u l-kwalifiki tal-persunal tal-manutenzjoni u taċ-ċentru tal-kontroll u s-sistema tal-assigurazzjoni tal-kwalità mwaqqfa mill-operaturi kkonċernati fiċ-ċentri tal-kontroll u l-manutenzjoni għandhom ikunu tali li jiżguraw livell għoli ta’ affidabbiltà u disponibbiltà tas-sistema.”

Ir-rekwiżit essenzjali hu żgurat minn dawn is-Subartikoli ta’ din l-ispeċifikazzjoni:

— Kompożizzjoni tal-ferrovija (is-Subartikolu 4.2.2.5.)

— Żgurar li l-ferrovija qed taħdem sew (is-Subartikolu 4.2.2.7.)

— Maniġment tat-Traffiku (is-Subartikolu 4.2.3.4.)

— Komunikazzjoni Relatata mas-Sigurtà (is-Subartikolu 4.2.1.5.)

— L-operat degradat (is-Subartikolu 4.2.3.6.)

— Maniġment ta’ sitwazzjoni ta’ emerġenza (is-Subartikolu 4.2.3.7.)

— Kwalifiki professjonali (is-Subartikolu 4.6.)

— Kundizzjonijiet ta’ saħħa u sigurtà (is-Subartikolu 4.7.)

3.4.3. KOMPATIBBILTÀ TEKNIKA

“L-allinjament tar-regoli operattivi tan-netwerk u tal-kwalifiki tax-xufiera, tal-persunal abbord u tal-mexxejja tat-traffiku għandu jkun tali li jiżgura effiċjenza operattiva fuq is-sistema ferrovjarja konvenzjonali trans-Ewropea, meta wieħed jikkunsidra r-rekwiżiti differenti ta' servizzi transkonfinali u domestiċi.”

Ir-rekwiżit essenzjali hu indirizzat minn dawn is-Subartikolu ta’ din l-ispeċifikazzjoni:

— L-Identifikazzjoni tal-vettura (is-Subartikolu 4.2.2.3.)

— L-Ibbrejkjar tal-Ferroviji (is-Subtaqsima 4.2.2.6.)

— Il-Kompożizzjoni tal-ferrovija (is-Subartikolu 4.2.2.5.)

— Tagħbija ta’ vagun tal-merkanzija (is-Subartikolu 4.2.2.4.)

— Komunikazzjoni Relatata mas-Sigurtà (is-Subartikolu 4.2.1.5.)

— Operat degradat (is-Subartikolu 4.2.3.6.)

— Maniġment ta’ sitwazzjoni ta’ emerġenza (is-Subartikolu 4.2.3.7.)

4. KARATTERISTIĊI TAS-SUBSISTEMA

4.1. INTRODUZZJONI

Is-sistema ferrovjarja konvenzjali trans-Ewropea (TEN), li għaliha tapplika d-Direttiva 2001/16/KE u li minnha tagħmel parti s-subsistema tal-Operat u l-Maniġment tat-Traffiku, hi sistema integrata li l-konsistenza tagħha għandha tiġi vverifikata. Din il-konsistenza għandha tiġi vverifikata b’mod partikolari fir-rigward tal-ispeċifikazzjonijiet tas-subsistema, l-interfejsis tagħha fir-rigward tas-sistema li magħha hi integrata, kif ukoll ir-regoli operattivi.

Meta wieħed iqis ir-rekwiżiti essenzjali rilevanti kollha, is-subsistema tal-Operat u l-Maniġment tat-Traffiku, kif deskritt fis-Subartikolu 2.2., tkopri biss l-elementi speċifikati fit-taqsima li jmiss.

B’konformità mad-Direttiva 2001/14/KE, hi r-responsabbiltà ġenerali tal-Mexxej tal-Infrastruttura li jipprovdi r-rekwiżiti xierqa kollha li għandhom jintlaħqu minn ferroviji permessi li jaħdmu fuq in-netwerk tiegħu, filwaqt li jiġu kkunsidrati l-partikolaritajiet ġeografiċi tal-binarji individwali u l-ispeċifikazzjonijiet funzjonali jew tekniċi stabbiliti isfel.

4.2. SPEĊIFIKAZZJONIJIET FUNZJONALI U TEKNIĊI TAS-SUBSISTEMA

L-ispeċifikazzjonijiet funzjonali u tekniċi tas-subsistema tal-Operat u l-Maniġment tat-Traffiku jinkludu dan li ġej:

— l-ispeċifikazzjonijiet relatati mal-persunal

— l-ispeċifikazzjonijiet relatati mal-ferroviji

— l-ispeċifikazzjonijiet relatati mal-attivitajiet ferrovjarji

4.2.1. SPEĊIFIKAZZJONIJIET RELATATI MAL-PERSUNAL

4.2.1.1. Rekwiżiti ġenerali

Din it-taqsima titratta l-persunal li jikkontribwixxi għall-operat tas-subsistema billi jwettaq xogħol kritiku tas-sigurezza li jinvolvi interfejs dirett bejn Impriża Ferrovjarja u Mexxej tal-Infrastruttura.

— Persunal ta’ Impriża Ferrovjarja: — — li jwettqu x-xogħol tas-sewqan ta' ferroviji (imsemmija f'dan id-dokument bħala “xufier”) u li jiffurmaw parti mill-“ekwipaġġ tal-ferrovija”, — li jwettqu xogħol abbord (minbarra sewqan) u li jiffurmaw parti mill-“ekwipaġġ tal-ferrovija”, — li jwettqu x-xogħol tat-tħejjija tal-ferroviji.

— Il-persunal tal-Mexxej tal-Infrastruttura li jwettaq ix-xogħol tal-awtorizzazzjoni tal-moviment tal-ferroviji

L-oqsma koperti huma:

— Dokumentazzjoni

— Komunikazzjoni

u, fl-ambitu speċifikat fl-Artikolu 2.2. ta’ din it-TSI:

— Kwalifiki (ara l-Artikolu 4.6. u l-Annessi H, J u L)

— Kundizzjonijiet tas-Saħħa u s-Sigurtà (ara s-Subartikolu 4.7.)

4.2.1.2. Dokumentazzjoni għax-xufiera

L-Impriża Ferrovjarja li topera l-ferrovija għandha tipprovdi lix-xufier bl-informazzjoni kollha meħtieġa għat-twettiq tal-obbligi tiegħu.

Din l-informazzjoni għandha tqis l-elementi meħtieġa għall-operat f'sitwazzjonijiet normali, degradati u ta' emerġenza għar-rotot li fuqhom għandhom jitħaddmu u l-vetturi ferrovjarji użati fuq dawn ir-rotot.

4.2.1.2.1. Ktieb tar-Regoli

Il-proċeduri kollha meħtieġa għax-xufier għandhom jiġu inklużi f’dokument jew mezz tal-kompjuter imsejjaħ il-“Ktieb tar-Regoli tax-Xufier”.

Il-“Ktieb tar-Regoli tax-Xufier” għandu jistipula r-rekwiżiti għar-rotot kollha maħduma u l-vetturi ferrovjarji użati fuq dawn ir-rotot skont is-sitwazzjonijiet tal-operat normali, l-operat degradat u f’sitwazzjonijiet ta’ emerġenza li x-xufier jista’ jiltaqa’ magħhom.

Il-“Ktieb tar-Regoli tax-Xufier” għandu jkopri żewġ aspetti distinti:

— wieħed li jiddeskrivi s-sett ta’ regoli komuni u l-proċeduri validi fuq it-TEN (li jqisu l-kontenut tal-Annessi A, B u C)

— ieħor li jistabbilixxi kwalunkwe regoli u proċeduri meħtieġa speċifiċi għal kull Mexxej tal-Infrastruttura

Għandu jinkludi proċeduri li jkopru, bħala minimu, dawn l-aspetti:

— Is-Sigurtà tal-Persunal

— Is-Sinjalar u Kmand tal-Kontroll

— L-Operat Ferrovjarju inkluż modulu degradat

— Il-forza tal-ġbid u l-Vetturi Ferrovjarji

— L-Inċidenti u aċċidenti

L-Impriża Ferrovjarja hi responsabbli għall-kumpilazzjoni ta’ dan id-dokument.

L-Impriża Ferrovjarja għandha tippreżenta l-Ktieb tar-Regoli tax-Xufier fl-istess format għall-infrastruttura sħiħa li fuqha għandhom jaħdmu x-xufiera tagħha.

Għandu jkollha żewġ appendiċijiet:

— Appendiċi 1: Manwal tal-proċeduri ta’ komunikazzjoni;

— Appendiċi 2: Ktieb tal-Forom

L-Impriża Ferrovjarja għandha tikteb il-ktieb tar-regoli tax-xufier jew fil-lingwa ta' wieħed mill-Istati Membri jew il-lingwa “operattiva” ta' wieħed mill-Mexxejja tal-Infrastruttura li għalih japplikaw ir-regoli. Dan ma jkunx jgħodd għall-messaġġi u l-formoli li għandhom jibqgħu fil-lingwa “operattiva” tal-Mexxej tal-Infrastruttura.

Il-proċess għat-tħejjija u l-aġġornament tal-Ktieb tar-Regoli tax-Xufier għandu jinkludi dawn il-passi:

— il-Mexxej tal-Infrastruttura (jew l-organizzazzjoni responsabbli għat-tħejjija tar-regoli operattivi) għandu jipprovdi lill-Impriża Ferrovjarja l-informazzjoni xierqa fil-lingwa operattiva tal-Mexxej tal-Infrastruttura,

— l-Impriża Ferrovjarja għandha tfassal id-dokument inizjali jew aġġornat:

— jekk il-lingwa magħżula mill-Impriża Ferrovjarja għall-Ktieb tar-Regoli tax-Xufier ma tkunx il-lingwa li fiha l-informazzjoni xierqa tkun ġiet provduta oriġinarjament, tkun ir-responsabbiltà tal-Impriża Ferrovjarja li tirranġa għal kwalunkwe traduzzjoni meħtieġa.

B'konformità mal-Anness III, il-Paragrafu 2 tad-Direttiva 2004/49/KE, is-Sistema tal-Maniġment tas-Sigurtà tal-Mexxej tal-Infrastruttura għandu jkun fiha proċess ta’ validazzjoni biex jiżgura li l-kontenut tad-dokumentazzjoni provduta lill-Impriża(i) Ferrovjarja(i) tkun kompluta u preċiża.

B’konformità mal-Anness III, il-Paragrafu 2 tad-Direttiva 2004/49/KE, is-Sistema tal-Maniġment tas-Sigurtà tal-Impriża Ferrovjarja għandu jkun fiha proċess ta’ validazzjoni li jiżgura li l-kontenut tal-Ktieb tar-Regoli jkun komplut u preċiż.

L-Anness V jiddeskrivi dan il-proċess f’forma ta' flowchart u jipprovdi ħarsa ġenerali lejn il-proċess.

4.2.1.2.2. Deskrizzjoni tal-binarji u t-tagħmir rilevanti ma’ ġenb il-binarji assoċjat mal-binarji li jitħaddmu

Ix-xufiera għandhom jiġu provduti b’deskrizzjoni tal-binarji u t-tagħmir assoċjat ma’ ġenb il-binarji għall-binarji li fuqhom għandhom joperaw u li huma rilevanti għax-xogħol tas-sewqan. Din l-informazzjoni għandha tiġi stabbilita f’dokument wieħed imsejjaħ “il-Ktieb tar-Rotta” (li jista' jkun jew dokument tradizzjonali jew ibbażat fuq kompjuter).

Din li ġejja hi lista ta’ informazzjoni li għandha tiġi provduta bħala minimu:

— il-karatteristiċi operattivi ġenerali

— indikazzjoni ta’ gradjenti li jitilgħu u jinżlu

— dijagramma dettaljata tal-binarji

4.2.1.2.2.1. Tħejjija tal-Ktieb tar-Rotot

Il-Ktieb tar-Rotot għandu jitħejja jew fil-lingwa ta’ wieħed mill-Istati Membri magħżula mill-Impriża Ferrovjarja jew il-lingwa “operattiva” użata mill-Mexxej tal-Infrastruttura.

Din l-informazzjoni għandha tiġi inkluża (din il-lista mhix eżawrjenti):

— il-karatteristiċi operattivi ġenerali: — — it-tip ta’ sinjalar u sistema ta’ mixi korrispondenti (trekk doppju, jaħdem b’lura, mixi fuq in-naħa tax-xellug jew tal-lemin, eċċ.) — it-tip ta’ provvista tal-enerġija — it-tip ta’ tagħmir tar-radju mill-art għall-ferrovija.

— l-indikazzjoni tal-gradjenti li jitilgħu u jinżlu: — — il-valuri tal-gradjenti u l-post preċiż tagħhom

— dijagramma dettaljata tal-binarji: — — l-ismijiet tal-istazzjonijiet fuq il-linja u l-postijiet ewlenin u l-pożizzjonijiet tagħhom; — il-mini, inklużi l-pożizzjoni, l-isem, it-tul, informazzjoni speċifika bħall-eżistenza ta’ passaġġi u punti ta’ ħruġ sigur kif ukoll il-pożizzjoni ta’ postijiet siguri fejn tista’ sseħħ l-evakwazzjoni tal-passiġġieri — postijiet essenzjali bħal sezzjonijiet newtrali — il-limiti tal-veloċità permissibbli għal kull linja, inklużi, fejn meħtieġa, veloċitajiet divrenzjali relatati ma’ ċerti tipi ta’ ferroviji, — l-isem tal-organizzazzjoni responsabbli għall-kontroll tal-maniġment tat-traffiku u l-isem (l-ismijiet) taż-żoni tal-kontroll tal-maniġment tat-traffiku; — l-ismijiet u ż-żoni tal-kontroll taċ-ċentri tal-maniġment tat-traffiku bħall-kaxex tas-sinjali; — l-identifikazzjoni tal-istazzjonijiet tar-radju li għandhom jintużaw;

Il-format tal-Ktieb tar-Rotot għandu jitħejja bl-istess mod għall-infrastrutturi kollha maħduma mill-ferroviji ta’ Impriża Ferrovjarja individwali.

L-Impriża Ferrovjarja hi responsabbli għat-tħejjija tal-Ktieb tar-Rotot bl-użu tal-informazzjoni provduta mill-Mexxej(ja) tal-Infrastruttura.

B’konformità mal-Anness III, il-Paragrafu 2 tad-Direttiva 2004/49/KE, is-Sistema tal-Maniġment tas-Sigurtà tal-Mexxej tal-Infrastruttura għandu jkun fiha proċess ta' validazzjoni li jiżgura li l-kontenut tad-dokumentazzjoni provduta lill-Impriża(i) Ferrovjarja(i) tkun kompluta u preċiża.

B’konfromità mal-Anness III, il-Paragrafu 2 tad-Direttiva 2004/49/KE, is-Sistema tal-Maniġment tas-Sigurtà tal-Impriża Ferrovjarja għandu jkun fiha proċess ta’ validazzjoni li jiżgura li l-kontenut tal-Ktieb tar-Rotot ikun komplut u preċiż.

4.2.1.2.2.2. Elementi modifikati

Il-Mexxej tal-Infrastruttura għandu javża lill-Impriża Ferrovjarja bi kwalunkwe elementi modifikati jew b’mod permanenti jew temporanji. Dawn il-bidliet għandhom jinġabru mill-Impriża Ferrovjarja f’dokument dedikat jew mezz tal-kompjuter li l-format tiegħu għandu jkun l-istess għall-infrastrutturi kollha maħduma mill-ferroviji ta’ Impriża Ferrovjarja individwali.

B’konformità mal-Anness III, il-Paragrafu 2 tad-Direttiva 2004/49/KE, is-Sistema tal-Maniġment tas-Sigurezza tal-Mexxej tal-Infrastruttura għandu jkun fiha proċess ta’ validazzjoni li jiżgura li l-kontenut tad-dokumentazzjoni provduta lill-Impriża Ferrovjarja ikun komplut u preċiż.

B’konformità mal-Anness III, il-Paragrafu 2 tad-Direttiva 2004/49/KE, is-Sistema tal-Maniġment tas-Sigurtà tal-Impriża Ferrovjarja għandu jkun fiha proċess ta’ validazzjoni li tiżgura l-kontenut tad-dokument tal-elementi modifikati jkun komplut u preċiż.

4.2.1.2.2.3. Informazzjoni lix-xufier f’ħin reali

Il-proċedura li tavża lix-xufiera f’ħin reali dwar il-modifiki kollha fl-arranġamenti tas-sigurtà fuq ir-rotta għandha tiġi definita mill-Mexxej tal-Infrastruttura kkonċernat (il-proċess għandu jkun uniku meta jintuża l-ERTMS/ETCS).

4.2.1.2.3. Orarji

Il-provvista ta’ faċilitajiet ta’ informazzjoni dwar l-orarji tal-ferroviji tiffaċilita l-ħidma puntwali tal-ferroviji u tgħin fil-prestazzjoni tas-servizz.

L-Impriża Ferrovjarja għandha tipprovdi lix-xufiera l-informazzjoni meħtieġa għall-ħidema normali tal-ferrovija u bħala minimu għandha tinkludi:

— l-identifikazzjoni tal-ferrovija;

— il-jiem tal-ħidma tal-ferrovija (jekk dan ikun meħtieġ);

— il-punti ta’ waqfien u l-attivitajiet assoċjati magħhom;

— punti oħra taż-żamma tal-ħin;

— il-ħinijiet tal-wasla/it-tluq/il-passaġġ f’kull wieħed minn dawn il-postijiet.

Din l-informazzjoni tal-mixi tal-ferrovija, li għandha tkun ibbażata fuq l-informazzjoni provduta mill-Mexxej tal-Infrastruttura, għandha tkun provduta jew elettronikament jew b’mod stampat.

Il-preżentazzjoni lix-xufier għandha tkun konsistenti fuq il-binarji kollha li fuqhom topera l-Impriża Ferrovjarja.

4.2.1.2.4. Vetturi ferrovjarji

L-Impriża Ferrovjarja għandha tipprovdi lix-xufier l-informazzjoni kollha rilevanti għall-ħidma tal-vetturi ferrovjarji matul sitwazzjonijiet degradati (pereżempju ferroviji li jeħtieġu l-assistenza). Din id-dokumentazzjoni għandha tiffoka wkoll fuq l-interfejs speċifiku mal-persunal tal-Mexxej tal-Infrastruttura f’dawn il-każijiet.

4.2.1.3. Dokumentazzjoni għal persunal tal-Impriżi Ferrovjarji minbarra xufiera

L-Impriża Ferrovjarja għandha tipprovdi lill-membri kollha tal-persunal tagħha (jew fuq ferrovija jew mod ieħor) li jwettqu xogħol kritiku tas-sigurtà li jinvolvu kuntatt dirett mal-persunal, tagħmir jew sistemi tal-Mexxej tal-Infrastruttura bir-regoli, il-proċeduri, il-vetturi ferrovjarji u l-informazzjoni speċifika tar-rotta meqjusa addattata għal dan ix-xogħol. Din l-informazzjoni għandha tkun applikabbli kemm f’operat normali kif ukoll dak degradat.

Għall-persunal abbord ferroviji, l-istruttura, il-format, il-kontenut u l-proċess għat-tħejjija u l-aġġornament ta’ din l-informazzjoni għandhom ikunu bbażati fuq l-ispeċifikazzjoni stabbilita fis-Subartikolu 4.2.1.2. ta’ din it-TSI.

4.2.1.4. Dokumentazzjoni għall-awtorizzazzjoni tal-movimenti tal-ferroviji mill-persunal tal-Mexxej tal-Infrastruttura

L-informazzjoni kollha meħtieġa biex tiżgura komunikazzjoni relatata mas-sigurtà bejn persunal li jawtorizza l-moviment ta’ ferroviji u ekwipaġġi tal-ferroviji għandha tiġi stabbilita f':

— dokumenti li jiddeskrivu l-Prinċipji tal-Komunikazzjonijiet (l-Anness C);

— id-dokument intitolat Ktieb tal-Formoli.

Il-Mexxej tal-Infrastruttura għandu jfassal dawn id-dokumenti fil-lingwa “operattiva” tiegħu.

4.2.1.5. Komunikazzjonijiet relatati mas-sigurtà bejn l-ekwipaġġ tal-ferroviji, persunal ieħor tal-Impriża Ferrovjarja u persunal li jawtorizza l-movimenti tal-ferrovija

Il-lingwa użata għall-komunikazzjoni relatata mas-sigurtà bejn l-ekwipaġġ tal-ferroviji, persunal ieħor tal-Impriża Ferrovjarja (kif definit fl-Anness L) u l-persunal li jawtorizza movimenti tal-ferroviji għandha tkun il-lingwa “operattiva” (ara l-glossarju) użata mill-Mexxej tal-Infrastruttura fuq ir-rotta kkonċernata.

Il-prinċipji għall-komunikazzjoni relatata mas-sigurtà bejn l-ekwipaġġ tal-ferroviji u l-persunal responsibbli għall-awtorizzazzjoni tal-moviment tal-ferroviji jinsabu fl-Anness C.

B’konformità mad-Direttiva 2001/14/KE, il-Mexxej tal-Infrastruttura hu responsabbli għall-pubblikazzjoni tal-“lingwa operattiva” użata mill-persunal tiegħu fl-użu operattiv ta’ kuljum.

Fejn madankollu, il-prassi lokali tirrikjedi li tiġi provduta wkoll lingwa oħra, tkun ir-responsabbiltà tal-Mexxej tal-Infrastruttura biex jiġu determinati l-fruntieri ġeografiċi għall-użu tagħha.

4.2.2. SPEĊIFIKAZZJONIJIET RELATATI MAL-FERROVIJI

4.2.2.1. Il-Viżibbiltà tal-ferrovija

4.2.2.1.1. Rekwiżit ġenerali

L-Impriża Ferrovjarja (IF) għandha tiżgura li l-ferroviji jkunu mgħammra b’mezzi għall-indikazzjoni tal-parti ta’ quddiem u ta’ wara tal-ferrovija.

4.2.2.1.2. It-tarf ta’ quddiem

L-Impriża Ferrovjarja għandha tiżgura li ferrovija li tkun qed tavviċina tkun tidher ċara u tkun rikonoxxibbli bħala tali, bil-preżenza u t-tfassil tad-dwal bojod mixgħula ta’ quddiem. Dan biex jippermettilha li tingħaraf bħala ferrovija li qed tavviċina minn vetturi tat-triq tal-madwar jew oġġetti oħra li jkunu mexjin.

L-ispeċifikazzjoni dettaljata tinsab fis-Subartikolu 4.3.3.4.1.

4.2.2.1.3. It-tarf ta’ wara

Dawn ir-rekwiżiti huma speċifikati fl-Anness S.

4.2.2.2. Kemm tinstema’ l-ferrovija

4.2.2.2.1. Rekwiżit ġenerali

L-Impriża Ferrovjara għandha tiżgura li l-ferroviji jkunu mgħammra bi strument ta’ twissija li jinstema’ biex jiġi indikat li tkun qed tavviċina ferrovija.

4.2.2.2.2. Kontroll

Il-kapaċità li jindaqq l-istrument tat-twissija li jinstema’ għandu jkun possibbli mill-pożizzjonijiet tas-sewqan kollu.

4.2.2.3. L-Identifikazzjoni tal-vetturi

Kull vettura għandu jkollha numru li jidentifikaha b’mod uniku minn kwalunkwe vettura oħra ferrovjarja. Dan in-numru għandu jintwera b’mod prominenti mill-inqas fuq kull naħa fit-tul tal-vettura.

Għandu jkun possibbli wkoll li jiġu identifikati restrizzjonijiet operattivi applikabbli għall-vettura.

Rekwiżiti addizzjonali huma speċifikati fl-Anness P.

4.2.2.4. Tagħbija ta' vettura tal-merkanzija

L-Impriża Ferrovjarja għandha tiżgura li l-vetturi jitgħabbew b'mod sigur u ċert u jibqgħu hekk matul il-vjaġġ, filwaqt li jitqies dan:

4.2.2.4.1. Id-distribuzzjoni tal-piż

Il-vetturi għandhom jitgħabbew b’mod li jitqassam b’mod uniformi l-piż tat-tagħbija fuq il-fusien kollha. Meta, minħabba d-daqs jew il-forma ta’ tagħbija partikolari, dan ma jkunx possibbli, l-Impriża Ferrovjarja għandha tapplika kundizzjonijiet speċjali tal-ivvjaġġar għat-tagħbija għall-vjaġġ sħiħ.

4.2.2.4.2. Tagħbija tal-fus

L-Impriża Ferrovjarja għandha tiżgura li l-vetturi ma jitgħabbewx iżjed mil-limitu tat-tagħbija tal-fus tagħhom. Għandhom jiżguraw ukoll li l-vetturi ma jitgħabbewx iżjed mil-limitu tat-tagħbija tal-fus ta' kwalunkwe parti tar-rotta ppjanata (sakemm il-Mexxej(ja) tal-Infrastruttura kkonċernati ma jkunux awtorizzaw il-moviment).

4.2.2.4.3. Żgurar tat-tagħbija

L-Impriżi Ferrovjarji għandhom jiżguraw li t-tagħbijiet u kwalunkwe tagħmir tal-iżgurar tat-tagħbija mhux użat fuq jew f’vetturi jiġu żgurati b’mod sigur biex jiġi evitat il-moviment mhux meħtieġ waqt il-vjaġġ.

4.2.2.4.4. Envelopp kinematiku

Il-gejġ kinematiku ta’ kull vettura (inklużiva ta’ kwalunkwe tagħbija) fil-ferrovija għandu jkun skont il-massimu permissibbli għas-sezzjoni tar-rotta.

4.2.2.4.5. Kopertura tat-tagħbija

L-IF għandhom jiżguraw li kwalunkwe materjali użati biex jgħattu tagħbija fuq vettura għandhom jitwaħħlu b’mod sigur jew mal-vettura jew mat-tagħbija Dawn il-kavers għandhom ikunu magħmula minn materjali li huma adattati biex jgħattu t-tagħbija inkwistjoni b’kunsiderazzjoni tal-forzi li jistgħu jiġu ffaċċjati matul il-vjaġġ.

4.2.2.5. Il-kompożizzjoni ferrovjarja

L-Impriża Ferrovjarja għandha tiddefinixxi r-regoli u l-proċeduri li għandhom jiġu segwiti mill-persunal tagħhom sabiex jiżguraw li l-ferrovija tkun konformi mal-mogħdija allokata.

Ir-rekwiżiti tal-Kompożizzjoni Ferrovjarja għandhom iqisu dawn l-elementi:

— il-vetturi — — il-vetturi kollha fil-ferrovija għandhom ikunu konformi mar-rekwiżiti kollha applikabbli fuq ir-rotot li fuqhom għandha timxi l-ferrovija; — il-vetturi kollha fuq il-ferrovija għandhom ikunu mgħammra biex jimxu bil-veloċità massima li fiha l-ferrovija tkun skedata li timxi; — il-vetturi kollha fuq il-ferrovija għandhom ikunu attwalment fl-intervall tal-manutenzjoni speċifikata tagħhom u għandhom jibqgħu hekk għat-tul taż-żmien (f'termini kemm ta' ħin kif ukoll ta’ distanza) tal-vjaġġ li jkun se jsir;

— il-ferrovija — — il-kombinazzjoni tal-vetturi li jiffurmaw ferrovija għandha tikkonforma mar-restrizzjonijiet tekniċi tar-rotta kkonċernata u għandha tkun skont it-tul massimu permissbbli għat-terminali tal-kunsinna u tar-riċeviment. — l-Impriża Ferrovjarja hi responsabbli għall-iżgurar li l-ferrovija tkun teknikament lesta għall-vjaġġ li se jsir u tibqa’ hekk matul il-vjaġġ

— il-piż u t-tagħbija tal-fus — — il-piż tal-ferrovija għandu jkun fil-limitu massimu permissibbli għas-sezzjoni tar-rotta, is-saħħa tal-konnetturi, il-forza tal-ġbid u karatteristiċi oħra rilevanti tal-ferrovija. Il-limitazzjonijiet tat-tagħbija tal-fus għandhom jiġu rispettati.

— il-veloċità massima tal-ferrovija — — il-veloċità massima li biha tista’ tiġri l-ferrovija għandha tqis kwalunkwe restrizzjonijiet fuq ir-rotta (rotot) kkonċernata(i), il-prestazzjoni tal-ibbrejkjar, it-tagħbija tal-fus u t-tip tal-vettura.

— l-envelopp kinematiku — — il-gejġ kinematiku ta’ kull vettura (inklużiva ta’ kwalunkwe tagħbija) fil-ferrovija għandu jkun fil-limitu permissibbli għas-sezzjoni tar-rotta

Restrizzjonijiet addizzjonali jistgħu jenħtieġu jew jiġu imposti minħabba t-tip ta’ sistema tal-ibbrejkjar jew it-tip ta’ ġbid fuq ferrovija partikolari.

Il-kompożizzjoni tal-ferrovija għandha tiġi deskritta f'dokument armonizzat tal-kompożizzjoni tal-ferrovija (ara l-Anness U)

4.2.2.6. L-ibbrejkjar tal-ferrovija

4.2.2.6.1. Ir-rekwiżiti minimi tas-sistema tal-ibbrejkjar

Il-vaguni kollha f’ferrovija għandhom ikunu konnessi mas-sistema tal-ibbrejkjar awtomatika kontinwa kif definit fl-RST TSI.

L-ewwel u l-aħħar vaguni (inklużi kwalunkwe unitajiet tal-ġbid) għandu jkollhom il-brejk awtomatiku operattiv.

Fil-każ li ferrovija aċċidentalment tinqasam f'żewġ partijiet, iż-żewġ settijiet ta' vaguni separati għandhom awtomatikament jieqfu b'konsegwenza ta' applikazzjoni massima’tal-brejk.

▼M2

4.2.2.6.2. Il-prestazzjoni tal-ibbrejkjar

L-Amministratur Infrastrutturali (IM) jrid jipprovdi lill-Impriża Ferrovjarja RU bil-prestazzjoni effettiva meħteġa. Din id-dejta għandha tinkludi, jekk ikun meħtieġ, il-kundizzjonijiet ta’ użu tas-sistemi ta’ bbrejkjar li jistgħu jaffetwaw l-infrastruttura bħall-brejk manjetiku, dak riġenerattiv u dak tal-belligħat żgħar tal-kurrent.

L-Impriża Ferrovjarja għandha r-responsabbiltà biex tiżgura ruħha li l-ferrovija jkollha prestazzjoni ta’ bbrejkjar biżżejjed billi tipprovdi r-regoli dwar l-ibbrejkjar li għandhom jiġu segwiti mill-persunal tagħha.

Ir-regoli dwar il-prestazzjoni tal-ibbrejkjar għandhom jiġu ġestiti fi ħdan is-Sistema ta’ Ġestjoni tas-Sikurezza tal-Amministratur Infrastrutturali u tal-Impriża Ferrovjarja.

Iktar rekwiżiti huma speċifikati fl-Anness T.

▼B

4.2.2.7. L-iżgurar li l-ferrovija tkun qed taħdem sew

4.2.2.7.1. Rekwiżit ġenerali

L-Impriża Ferrovjarja għandha tiddefinixxi l-proċess biex tiżgura li t-tagħmir kollu relatat mas-sigurtà fuq il-ferrovija ikun fi stat kompletament funzjonali u li l-ferrovija tista' taħdem b'mod sigur.

L-Impriża Ferrovjarja għandha tavża lill-Mexxej tal-Infrastruttura bi kwalunkwe modifika fil-karatteristiċi tal-ferrovija li jaffettwaw il-prestazzjoni tagħha jew kwalunkwe modifika li tista’ taffettwa l-kapaċità li tiġi akkomodata l-ferrovija fil-mogħdija allokata tagħha.

Il-Mexxej tal-Infrastruttura u l-Impriża Ferrovjarja għandhom jiddefinixxu u jżommu aġġornati l-kundizzjonijiet u l-proċeduri għat-tħaddim tal-ferrovija f’mod degradat.

4.2.2.7.2. Id-dejta meħtieġa

Id-dejta meħtieġa għal operat sigur u effiċjent u l-proċess li permezz tiegħu din id-dejta li għandha tiġi trażmessa għandu jkun fihom:

— l-identifikazzjoni tal-ferrovija

— l-identità tal-Impriża Ferrovjarja responsabbli għall-ferrovija

— it-tul attwali tal-ferrovija

— jekk ferrovija ġġorrx passiġġieri jew annimali meta ma tkunx skedata li tagħmel hekk

— kwalunkwe restrizzjonijiet operattivi b’indikazzjoni tal-vettura(i) kkonċernata(i) (gejġ, restrizzjonijiet tal-veloċità, eċċ.)

— l-informazzjoni li l-Mexxej tal-Infrastruttura jeħtieġ għat-trasport tal-oġġetti perikolużi

L-Impriża Ferrovjarja għandha tiddefinixxi proċess sabiex tiżgura li din id-dejta tkun disponibbli għall-Mexxej(ja) tal-Infrastruttura qabel it-tluq tal-ferrovija.

L-Impriża Ferrovjarja għandha tiddefinixxi proċess biex il-Mexxej(ja) tal-Infrastruttura jiġi (jiġu) avżat(i) jekk ferrovija ma tkunx se tokkupa l-mogħdija allokata tagħha jew tiġi kkanċellata.

4.2.3. SPEĊIFIKAZZJONIJIET RELATATI MA’ ATTIVITAJIET FERROVJARJI

4.2.3.1. L-ippjanar tal-ferroviji

Il-Mexxej tal-Infrastruttura għandu javża liema d-dejta tkun meħtieġa meta tintalab mogħdija ferrovjarja. Aspetti addizzjonali ta’ dan l-element huma stabbiliti fid-Direttiva 2001/14/KE.

4.2.3.2. L-identifikazzjoni tal-ferroviji

Għandha teżisti identifikazzjoni mhux ambigwa għall-ferroviji kollha.

Dawn ir-rekwiżiti huma speċifikati fl-Anness R.

4.2.3.3. It-tluq tal-ferrovija

4.2.3.3.1. Verifiki u testijiet qabel it-tluq

L-Impriża Ferrovjarja għandha, skont ir-rekwiżiti stabbiliti fit-tielet paragrafu tas-Subartikolu 4.1. ta’ din it-TSI, tiddefinixxi l-verifiki u t-testijiet (b’mod speċjali b’rabta mal-brejkijiet) li għandhom jitwettqu qabel it-tluq.

4.2.3.3.2. Għoti lill-Mexxej tal-Infrastruttura tal-istatoperattiv tal-ferrovija

L-Impriża Ferrovjarja għandha tavża lill-Mexxej tal-Infrastruttura bi kwalunkwe anomalija li taffettwa l-ferrovija jew l-operat tagħha li jkollha riperkussjonijiet possibbli fuq il-mixi tal-ferrovija qabel it-tluq u matul il-vjaġġ.

4.2.3.4. Il-maniġment tat-traffiku

4.2.3.4.1. Rekwiżiti ġenerali

Il-maniġment tat-traffiku għandha tiżgura l-operat sigur, effiċjenti u puntwali tal-ferrovija, inkluż l-irkuprar effettiv minn tħarbit fis-servizz.

Il-Mexxej tal-Infrastruttura għandu jiddetermina l-proċeduri u l-mezzi għal:

— il-maniġment f'ħin reali tal-ferroviji,

— il-miżuri operattivi biex tinżamm l-aħjar prestazzjoni possibbli tal-infrastruttura f’każ ta’ dewmien jew inċidenti, sew jekk attwali jew antiċipati, u

— il-provvista ta’ informazzjoni lill-Impriża(i) Ferrovjarja(i) f’dawn il-każijiet.

Kwalunkwe proċessi addizzjonali meħtieġa mill-Impriża Ferrovjarja u li jaffettwaw ir-relazzjoni mal-Mexxej(ja) tal-Infrastruttura jistgħu jiġu introdotti wara li jiġu maqbula mal-Mexxej tal-Infrastruttura.

4.2.3.4.2. Ir-rappurtaġġ dwar il-ferrovija

4.2.3.4.2.1. Id-dejta meħtieġa għar-rappurtaġġ tal-pożizzjoni tal-ferrovija

Il-Mexxej tal-Infrastruttura għandu:

— jipprovdi mezz ta’ reġistrazzjoni f’ħin reali tal-ħinijiet li fihom il-ferroviji jitilqu minn, jaslu fi jew jgħaddu minn punti xierqa tar-rappurtaġġ definiti minn qabel fuq in-netwerks tagħhom u l-valur tal-ħin delta;

— jipprovdi d-dejta speċifika meħtieġa b’rabta mar-rappurtaġġ tal-pożizzjoni tal-ferrovija. Din l-informazzjoni għandha tinkludi: — — L-identifikazzjoni tal-ferrovija — L-identità tal-punt tar-rappurtaġġ — Il-binarju li fuqu tkun qed timxi l-ferrovija — Il-ħin skedat fil-punt tar-rappurtaġġ — Il-ħin attwali fil-punt tar-rappurtaġġ (u jekk tkunx qed titlaq, tasal jew tgħaddi– il-ħinijiet separati tal-wasla u tat-tluq għandhom jiġu provduti fir-rigward ta’ punti tar-rappurtaġġ intermedjarji li fihom tgħaddi l-ferrovija) — In-numru ta’ minuti kmieni jew tard fil-punt tar-rappurtaġġ — Spjegazzjoni inizjali ta’ kull dewmien li jaqbeż l-10 minuti jew kif mitlub mod ieħor mis-sistema tal-monitoraġġ tal-prestazzjoni — Indikazzjoni li rapport għal ferrovija jkun tard u n-numru ta’ minuti li jkunu għaddew — Identifikazzjoni(jiet) tal-ferrovija ta’ qabel, jekk disponibbli — Il-ferrovija kkanċellata għal vjaġġ sħiħ jew parti minnu.

4.2.3.4.2.2. Il-ħin maħsub tat-trasferiment

Il-Mexxej tal-Infrastruttura għandu jkollu proċess, li jippermetti indikazzjoni tan-numru stmat ta’ minuti ta’ devjazzjoni mill-ħin skedat li ferrovija tkun skedata li tingħadda minn Mexxej wieħed tal-Infrastruttura għal ieħor.

Dan għandu jinkludi informazzjoni dwar it-tfixkil tas-servizz (deskrizzjoni u post tal-problema).

4.2.3.4.3. Oġġetti perikolużi

L-Impriża Ferrovjarja għandha tiddefinixxi l-proċeduri għas-sorveljanza tat-trasport ta’ oġġetti perikolużi.

Dawn il-proċeduri għandhom jinkludi:

— standards Ewropej eżistenti kif speċifikat fid-Direttiva 96/49/KE għall-identifikazzjoni tal-oġġetti perikolużi abbord ferrovija

— pariri lix-xufier dwar il-preżenza u l-pożizzjoni ta’ oġġetti perikolużi fuq il-ferrovija

— informazzjoni li l-Mexxej tal-Infrastruttura jirrikjedi għat-trasport ta’ oġġetti perikolużi

— determinazzjoni, flimkienmal-Mexxej tal-Infrastruttura, tal-linji tal-komunikazzjoni u l-ippjanar ta’ miżuri speċifiki f’każ ta’ sitwazzjonijiet tal-emerġenza li jinvolvu l-oġġetti

4.2.3.4.4. Il-kwalità operattiva

Il-Mexxej tal-Infrastruttura u l-Impriża Ferrovjarja għandu jkollhom il-proċessi f’posthom għas-sorveljanza tal-operat effiċjenti tas-servizzi kollha kkonċernati.

Il-proċessi tas-sorveljanza għandhom ikunu ddisinjati biex janalizzaw id-dejta u jiskopru t-tendenzi warajha, kemm f'termini ta' żbalji tal-bniedem u żbalji fis-sistema. Ir-riżultati ta’ din l-analiżi għandhom jntużaw biex jiġġeneraw azzjonijiet ta’ titjib, iddisinjati biex jeliminaw jew inaqqsu l-avvenimenti li jistgħu jikkompromettu l-operat effiċjenti tal-TEN.

Meta dawn l-azzjonijiet ta’ titjib ikollhom benefiċċji fin-netwerk, li jinvolvu Mexxejja tal-Infrastruttura u Impriżi Ferrovjarji oħra, imbagħad, skont il-kunfidenzjalità kummerċjali, għandhom jiġu komunikati kif suppost.

L-avvenimenti li jkunu fixklu l-attivitajiet b'mod sinifikanti għandhom jiġu analizzati mill-aktar fis possibbli mill-Mexxej tal-Infrastruttura. Meta xieraq, u b’mod partikolari meta wieħed mill-persunal ikun ikkonċernat, il-Mexxej tal-Infrastruttura għandu jistieden lill-Impriża(i) Ferrovjarja(i) involuta(i) fl-avveniment ikkonċernat biex jipparteċipa(w) fl-analiżi. Meta r-riżultat ta’ din l-analiżi twassal għal rakkomandazzjonijiet ta' titjib fin-netwerk iddisinjati biex jeliminaw jew inaqqsu kawżi ta' aċċidenti/inċidenti, dawn għandhom jintbagħtu lill-Mexxejja tal-Infrastruttura rilevanti kollha u lill-Impriżi Ferrovjarji kkonċernati.

Dawn il-proċessi għandhom jiġu dokumentati u jkunu soġġetti għal verifika interna.

4.2.3.5. Ir-reġistrazzjoni tad-dejta

Id-dejta li tappartjeni għall-mixi tal-ferrovija għandha tiġi rreġistrata u miżmuma għall-finijiet ta’:

— Appoġġ sistematiku ta’ sorveljanza tas-sigurtà bħala mezz tal-prevenzjoni tal-inċidenti u l-aċċidenti.

— Identifikazzjoni tal-prestazzjoni tax-xufier, il-ferrovija u l-infrastruttura fil-perjodu li jwassal sa u (fejn xieraq) minnufih wara inċident jew aċċident), li tippermetti l-identifikazzjoni tal-kawżi relatati mas-sewqan tal-ferroviji jew mat-tagħmir tal-ferrovija, u l-appoġġ għall-każ għal miżuri ġodda jew mibdula biex jiġi evitat li dan jerġa’ jseħħ.

— Għar-reġistrazzjoni tal-informazzjoni relatata mal-prestazzjoni kemm tal-unità lokomotiva/tal-ġbid kif ukoll tas-sewwieq, inkluż iż-żmien tal-ħidma.

Għandu jkun possibbli li tiġi mqabbla d-dejta reġistrata ma’:

— id-data u l-ħin tar-reġistrazzjoni

— il-pożizzjoni ġeografika preċiża tal-avvveniment li jkun qed jiġi rreġistrat (distanza f'kilometri minn post rikonoxxibbli)

— l-identifikazzjoni tal-ferrovija

— l-identità tax-xufier

Ir-rekwiżiti fir-rigward tal-ħżin, il-valutazzjoni perjodika ta’ u l-aċċess għal din id-dejta huma speċifikati fil-liġijiet nazzjonali rilevanti tal-Istat Membru:

— li fih l-Impriża Ferrovjarja tkun liċenzjata (fir-rigward tad-dejta rreġistrata abbord), jew

— tal-Istat Membru li fih tinsab l-infrastruttura (fir-rigward ta’ dejta rreġistrata barra l-ferrovija).

4.2.3.5.1. Ir-reġistrazzjoni tad-dejta tas-sorveljanza barra l-ferrovija

Bħala minimu, il-Mexxej tal-Infrastruttura għandu jirreġistra din id-dejta:

— il-falliment ta’ tagħmir ma’ ġenb il-binarju assoċjat mal-mixi tal-ferroviji (sinjalar, punti eċċ.);

— l-iskoperta ta’ bering tal-fus li jkun qed jisħon wisq,

— komunikazzjoni bejn ix-xufier tal-ferrovija u l-persunal tal-Mexxej tal-infrastruttura li jawtorizza l-movimenti tal-ferrovija.

4.2.3.5.2. Reġistrazzjoni ta’ dejta tas-sorveljanza abbord il-ferrovija

Bħala minimu, l-Impriża Ferrovjarja għandha tirreġistra din id-dejta:

— il-mogħdija minn sinjali ta’ periklu jew “awtorità tat-tmiem tal-moviment” mingħajr awtorità

— l-applikazzjoni tal-brejk tal-emerġenza

— il-veloċità li biha tkun miexja l-ferrovija

— kwalunkwe iżolament jew overriding tas-sistemi (sinjalar) tal-kontroll tal-ferrovija abbord

— l-operat tal-istrument tat-twissija bil-ħoss (ħorn)

— l-perat tal-kontrolli tal-bibien (rilaxx, għeluq)

— id-ditezzjoni minn ditekters abbord tal-kaxxa tal-fus sħun, jekk ikunu mwaħħla

— l-identità tal-kabina li dwarha tkun qed tiġi rreġistrata d-dejta biex tiġi vverifikata

— id-dejta sabiex jiġi rreġistrat il-ħin tal-ħidma.

4.2.3.6. L-operat degradat

4.2.3.6.1. Pariri lill-utenti l-oħra

Il-Mexxej tal-Infrastruttura flimkein mal-Impriża(i) Ferrovjarja(i) għandu jiddefinixxi proċess biex minnufih jinfurmaw lil xulxin bi kwalunkwe sitwazzjoni li tostakola s-sigurtà, il-prestazzjoni u/jew id-disponibbiltà tan-netwerk ferrovjarju jew tal-vetturi ferrovjarji.

4.2.3.6.2. Pariri lix-xufiera tal-ferroviji

Fi kwalunkwe każ ta’ operat degradat assoċjat maż-żona tar-responsabbiltà tal-Mexxej tal-Infrastruttura, il-Mexxej tal-Infrastruttura għandu jagħti struzzjonijiet formali lix-xufiera dwar il-miżuri li għandhom jittieħdu biex tingħeleb id-degradazzjoni b’mod sigur.

4.2.3.6.3. Arranġamenti ta’ kontinġenza

Il-Mexxej tal-Infrastruttura flimkien mal-Impriżi Ferrovjarji kollha li joperaw fuq l-infrastruttura tiegħu, u l-Mexxejja tal-Infrastrutturi tal-madwar kif xieraq, għandhom jiddefinixxu, jippubblikaw u jagħmlu disponibbli xierqa miżuri ta’ kontinġenza u jassenjaw responsabbiltajiet ibbażati fuq ir-rekwiżit għat-tnaqqis ta’ kwalunkwe impatt negattiv b’konsegwenza tal-operat degradat.

Ir-rekwiżiti tal-ippjanar u r-reazzjoni għal dawn l-avvenimenti għandhom ikunu proporzjonali man-natura u s-severità potenzjali tad-degradazzjoni.

Dawn il-miżuri, li bħala minimu għandhom jinkludu pjanijiet għall-irkuprar ta’ netwerk għal stat “normali”, jistgħu jindirizzaw ukoll:

— il-fallimenti fil-vetturi ferrovjarji (pereżempju, dawk li jistgħu jirriżultaw fi tfixkil sostanzjali fit-traffiku, il-proċeduri għas-salvataġġ tal-ferroviji falluti);

— il-fallimenti fl-infrastruttura (pereżempju, meta jkun hemm falliment fl-elettrika jew il-kundizzjonijiet li fiom il-ferroviji jistgħu jiġu devjati mir-rotta bbukkjata);

— kundizzjonijiet tat-temp estremi.

Il-Mexxej tal-Infrastruttura għandu jistabbilixxi u jżomm informazzjoni tal-kuntatt aġġornata għall-l-persunal ewlieni tal-Mexxej tal-Infrastruttura u tal-Impriża Ferrovjarja li jistgħu jiġu kuntattjati f’każ ta’ tfixkil fis-servizz li jwassal għal operat degradat. Din l-informazzjoni għandha tinkludi dettalji tal-kuntatt kemm matul u wara l-ħinijiet tal-uffiċċju.

L-Impriża Ferrovjarja għandha tissottometti din l-informazzjoni lill-Mexxej tal-Infrastruttura u tavża lill-Mexxej tal-Infrastruttura bi kwalunkwe bidliet f'dawn id-dettalji tal-kuntatt.

Il-Mexxej tal-Infrastruttura għandu javża lill-Impriżi Ferrovjarji kollha bi kwalunkwe bidliet fid-dettalji tiegħu.

4.2.3.7. Il-maniġment ta’ sitwazzjoni ta’ emerġenza

Il-Mexxej tal-Infrastruttura għandu, b'konsultazzjoni ma':

— l-Impriżi Ferrovjarji kollha li joperaw fuq l-infrastruttura tiegħu, jew

— fejn xieraq, korpi rappreżentattivi tal-Impriżi Ferrovjarji li joperaw fuq l-infrastruttura tiegħu, u

— mexxej tal-Infrastruttura tal-madwar, fejn xieraq, kif ukoll

— awtoritajiet lokali u

— korpi rappreżentattivi jew fuq livell lokali jew nazzjonali kif xieraq, bis-servizzi ta’ emerġenza inklużi tifi tan-nar u salvataġġ

u b’konformità mad-Direttiva 2004/49/KE, jiddefinixxi, jippubblika u jagħmel disponibbli miżuri xierqa għall-maniġment ta’ sitwazzjonijiet ta’ emerġenza u jerġa’ jġib il-binarju lura għal operat normali.

Dawn il-miżuri għandhom tipikament ikopru:

— il-ħabtiet,

— in-nirien fuq il-ferroviji,

— l-evakwazzjoni tal-ferroviji,

— l-aċċidenti f’mini,

— l-inċidenti li jinvolvu oġġetti perikolużi,

— it-tluq mil-linja.

L-Impriża Ferrovjarja għandha tipprovdi lill-Mexxej tal-Infrastruttura kwalunkwe informazzjoni speċifika fir-rigward ta’ dawn iċ-ċirkostanzi, b’mod speċjali fir-rigward tal-irkuprar jew it-tqegħid lura fuq il-linji tal-ferroviji tiegħu. (Ara wkoll il-Klawżola 4.2.7.1. TSI dwar il-Miżuri ta’ emerġenza fil-Vagun Ferrovjarju Konvenzjonali tal-Merkanzija).

Barra minn hekk, l-Impriża Ferrovjarja għandu jkollha proċessi li jinfurmaw lill-passiġġieri dwar proċeduri ta' emerġenza u sigurtà abbord."

4.2.3.8. L-għajnuna lill-ekwipaġġ tal-ferroviji f’każ ta’ inċident jew ta’ difett ewlieni fil-vetturi ferrovjarji

L-Impriża Ferrovjarja għandha tiddefinixxi proċeduri xierqa biex jassistu lill-ekwipaġġ tal-ferrovija f’sitwazzjonijiet degradati sabiex jiġi evitat jew jitnaqqas dewmien ikkawżat minn fallimenti tekniċi jew oħrajn tal-vetturi ferrovjarji (eż. linji tal-komunikazzjoni, miżuri li għandhom jittieħdu f’każ ta’ evakwazzjoni ta’ ferrovija).

4.3. SPEĊIFIKAZZJONIJIET FUNZJONALI U TEKNIĊI TAL-INTERFEJSIS

Fid-dawl tar-rekwiżiti essenzjali fil-Kapitolu 3, l-ispeċifikazzjonijiet funzjonali u tekniċi tal-interfejssi huma dawn:

4.3.1. INTERFEJSIS MAT-TSI TAL-INFRASTRUTTURA

RIŻERVAT

4.3.2. INTERFEJSIS MAT-TSI TAL-KONTROLL/KMAND U TAS-SINJALAR

4.3.2.1. Ir-reġistrazzjoni ta’ dejta tas-sorveljanza

Is-subsistema tal-Operat u l-Maniġment tat-Traffiku tiddetermina r-rekwiżiti operattivi għar-reġistrazzjoni tad-dejta tas-sorveljanza (ara s-Subartikolu 4.2.3.5. ta' din it-TSI) li magħhom għandha tikkonforma s-subsistema tal-Kontroll/Kmand (ara l-Artikolu 4.2.15. tas-CR CCS TSI).

4.3.2.2. Il-viġilanza tax-xufier

Mezz tas-sorveljanza tar-reazzjonijiet tax-xufier, li jintervjeni biex iwaqqaf il-ferrovija jekk ix-xufier ma jirreaġix f’ħin li għandu jiġi speċifikat u fejn l-infrastruttura tappoġġja l-faċilità, billi tirrapporta dan awtomatikament liċ-ċentru tas-sinjalar li jikkontrolla. Hemm interfejs bejn dan ir-rekwiżit operattiv u s-Subartikolu 4.2.2. fit-TSI tas-CR CCS assoċjata mal-ERTMS.

4.3.2.3. Regoli operattivi ERTMS/ETCS u ERTMS/GSM-R

L-Anness A (A1 u A2) ta’ din it-TSI) hu interfejs mal-ERTMS/ETCS FRS u l-SRS, l-ERTMS/GSM-R FRS u l-SRS dettaljati fl-Anness A tas-CR CCS TSI Hemm ukoll interfejs mal-ispeċifikazzjonijiet tax-Xufier/Magna/Interfejs ETCS (DMI) (Artikolu 4.2.13. tas-CR CCS TSI) u l-ispeċifikazzjonijiet EIRENE DMI (l-Artikolu 4.2.14. tas-CR CCS TSI). Hemm interfejs bejn l-Anness A1 ta' din it-TSI u s-Subartikolu 4.2.2. tas-CR CCS TSI fir-rigward tal-iżolament tal-funzjonalità ETCS Abbord.

4.3.2.4. Id-dehra tal-markatur tas-sinjali u tal-ġenb tal-binarji

Ix-xufier għandu jkun jista’ josserva s-sinjali u l-markaturi tal-ġenb tal-binarji, u dawn għandhom ikunu jistgħu jiġu nnotati mix-xufier mill-pożizzjoni tas-sewqan normali tiegħu. L-istess jgħodd għal tipi oħra ta' sinjali tal-ġenb tal-binarji jekk ikunu relatati mas-sigurtà.

Il-markaturi tal-ġenb tal-binarji, is-sinjali u l-pannelli ta’ informazzjoni għandhom ikunu ddisinjati b'mod konsisteni biex dan jiġi faċilitat. Il-kwistjonijiet li għandhom jitqiesu jinkludu:

— li jkunu qegħdin f’mod xieraq sabiex id-dwal ta’ quddiem tal-ferroviji jippermettu lix-xufier jaqra l-informazzjoni,

— l-adattatezza u l-intensità tad-dawl, fejn ikun jenħtieġ li tiddawwal l-informazzjoni,

— meta tintuża r-retro-riflessività, il-karatteristiċi riflessivi tal-materjal użat ikunu konformi mal-ispeċifikazzjonijiet xierqa u s-sinjali jkunu manifatturati sabiex id-dwal ta’ quddiem tal-ferroviji jippermettu li x-xufier jaqra l-informazzjoni faċilment.

Hemm interfejs mas-Subartikolu 4.2.16. tat-TSI tas-CR CCS fir-rigward tal-vista esterna tax-xufier. Se jkun hemm ukoll oġġett ġdid f’verżjoni fil-ġejjieni tal-Anness A tat-TSI tas-CR CCS fir-rigward tal-markaturi tal-ġenb tal-binarji fuq binarji mgħammra bl-ETCS.

4.3.2.5. L-ibbrejkjar tal-ferrovija

Jeżisti interfejs bejn is-Subartikolu 4.2.2.6.2. ta’ din it-TSI u s-Subartikolu 4.3.1.5. (Prestazzjoni garantita tal-ibbrejkjar tal-ferrovija u karatteristiċi) tat-TSI tas-CR CCS.

▼M2

4.3.2.6. L-użu tar-ramel fuq il-binarji. L-elementi minimi rilevanti għall-kwalikifi professjonali għall-kompitu li tinsaq ferrovija

Teżisti interface bejn l-Anness B (Sezzjoni C1) ta’ din l-STI, fuq in-naħa l-waħda, u s-Subsezzjoni 4.2.11 (kompatibbiltà mas-Sistemi ta’ Skoperta tal-Ferroviji fuq in-naħa tal-binarji) u l-punt 4.1 tal-Appendiċi 1 tal-Anness A (kif inhi kkwotata fis-Subsezzjoni 4.3.1.10) tal-STI CCS CR fuq in-naħa l-oħra, rigward l-użu tar-ramel fuq il-binarji.

▼B

4.3.2.7. Ir-reġistrazzjoni tad-dejta u d-ditezzjoni tal-kaxxa tal-fus sħuna

Jeżisti interfejs bejn is-Subartikolu 4.2.3.5. ta’ din it-TSI minn naħa, u s-Subartikolu 4.2.2. (Funzjonalità ETCS abbord), indiċijiet 5, 7 u 55 fl-Anness A, u s-Subartikolu 4.2.10. (HABD (Ditekter tal-Kaxxa tal-Fus Sħuna)) tat-TSI tas-CR CCS min-naħa l-oħra. Se jkun hemm interfejs fil-ġejjieni mal-Anness B tat-TSI tal-OPE, meta l-punt miftuħ CR CCS jiġi riżolt.

4.3.3. INTERFEJSIS MAT-TSI VETTURI FERROVJARJI

4.3.3.1. L-identifikazzjoni tal-vetturi

Jeżisti interfejs bejn is-Subartikolu 4.2.2.3. ta’ din it-TSI tal-OPE u l-Anness B tat-TSI tal-Vaguni tal-Merkanzija RST.

Dan l-interfejs għandu jeżisti wkoll ma’ TSIs oħra tas-CR RST meta jinħolqu.

4.3.3.2. Ibbrejkjar

Jeżisti interfejs bejn is-Subartikolu 4.2.2.6.1. ta’ din it-TSI tal-OPE, is-Subartikolu 4.2.4. u l-Anness B tat-TSI tal-Vaguni tal-Merkanzija RST.

Dan l-interfejs għandu jeżisti wkoll ma’ TSIs oħra tas-CR RS meta jinħolqu.

4.3.3.3. Ir-rekwiżiti għall-vaguni tal-passiġġieri

Għandu jiġi osservat li jeżisti interfejs, fir-rigward ta’ dan li ġej, ma’ TSIs oħra tas-CR RST meta dawn jinħolqu.

— Il-kompatibbiltà bejn vaguni tal-passiġġieri u pjattaformi fil-waqfiet skedati tal-passiġġieri għandha tkun suffiċjenti sabiex jiġi żgurat l-aċċess u l-ħruġ sigur.

— Il-passiġġieri ma għandhomx ikunu jistgħu jiftħu bibien fil-ġenb tal-bodì maħsuba għall-użu minnhom sakemm tieqaf il-ferrovija u l-bibien ikunu nfetħu minn membru tal-ekwipaġġ tal-ferrovija.

— Ir-rilaxx tal-bibien għandu jkun separat għal kull naħa tal-ferrovija. L-integrità tal-għeluq u l-imblukkar tal-bibien fuq il-ferroviji tal-passiġġieri għandhom jiġu ndikati b'mod permanenti.

— L-attivazzjoni tar-rilaxx tal-bibien għandha timpedixxi li tiġi applikata l-forza tal-ġbid.

— Il-vetturi kollha li jġorru l-passiġġieri għandhom ikunu mgħammra b’bibien li jiffaċilitaw il-ħruġ f’każ ta’ emerġenza.

— Il-vaguni intiżi għall-użu mill-passiġġieri għandu jkollhom jew allarm attivat mill-passiġġieri jew brejk tal-emerġenza. F’każ li dan jinxtegħel, ix-xufier għandu minnufih jiġi mwissi iżda dan għandu jkun jista’ jżomm il-kontroll tal-ferrovija.

4.3.3.4. Il-viżibbiltà tal-ferroviji

Is-subsistema tal-Operat u l-Maniġment tat-Traffiku tiddetermina li r-rekwiżiti bażiċi għall-viżibbiltà tal-ferroviji, li s-subsistema tal-Vetturi Ferrovjarji għandha tiddefinixxi, jidhru f’dawn il-klawżoli.

4.3.3.4.1. Fuq il-vettura ewlenija ta’ ferrovija li tħares fid-direzzjoni tal-ivvjaġġar

It-tarf ta’ quddiem ta’ ferrovija li jħares ‘il quddiem għandu jkun mgħammar bi tliet dwal, fil-forma ta’ triangolu isosċelis, kif jidher iseel. Dawn id-dwal għandhom dejjem ikunu mixgħula meta l-ferrovija tkun qed tinstaq minn dak it-tarf.

Id-dwal ta’ quddiem għandhom itejbu d-direzzjoni tal-ferrovija (eż. għall-intraċċar tal-ħaddiema u dawk li jużaw il-mogħdijiet pubbliċi), jipprovdu biżżejjed viżibbiltà għax-xufier tal-ferrovija (illuminazzjoni tal-binarju ’l quddiem, markaturi/pannelli tal-informazzjoni fil-ġenb tal-binarji, eċċ.) billejl u f’kundizzjonijiet ta’ dawl baxx u ma għandhomx jgħammxu lix-xufiera tal-ferroviji ta’ faċċata.

L-ispazjar, l-għoli ‘l fuq mill-binarji, id-dijametru, l-intensità tad-dwal, id-dimensjonijiet u l-forma tar-raġġ ta’ dawl mitfugħ kemm fl-operat matul il-ġurnata kif ukoll billejl għandhom ikunu standardizzati.

Għandu jkun hemm interfejs ma’ verżjonijiet fil-ġejjieni tat-TSI tal-RST meta din tittratta l-kabini tas-sewqan u mas-Subartikolu 4.2.2.1.2. ta’ din it-TSI.

4.3.3.4.2. Fuq it-tarf ta’ wara

Għandu jeżisti interfejs bejn is-Subartikolu 4.2.2.1.3. ta' din it-TSI u s-Subartikolu 4.2.7.4. u l-Anness BB tas-CR RST (Vaguni tal-Merkanzija), jekk il-punt miftuħ fl-Anness S tat-TSI tal-OPE jiġi konkluż billi jiġi speċifikat sinjal ta’ wara li jirrikjedi saljatura.

4.3.3.5. Kemm tinstema’ ferrovija

Is-subsistema tal-Operat u l-Maniġment tat-Traffiku tiddetermina li r-rekwiżiti bażiċi biex tinstema’ ferrovija li magħhom għandha tikkonforma s-subsistema tal-Vetturi Ferrovjarji hi li ferrovija għandha tkun kapaċi tipprovdi twissija bil-ħoss tal-preżenza tagħha.

Il-ħsejjes mitfugħa minn dan it-tagħmir ta' twissija, il-frekwenza u l-intensità ta’ dawn il-ħsejjes u l-metodu tal-attivazzjoni mix-xufier għandhom ikunu standardizzati.

Se jkun hemm interfejs ma’ verżjonijiet fil-ġejjieni tat-TSI tal-RST meta din tittratta kabini tas-sewqan u mas-Subartikolu 4.2.2.2. ta’ din it-TSI.

4.3.3.6. Vista tas-sinjali

Ix-xufier għandu jkun jista’ josserva s-sinjali, u s-sinjali għandhom ikunu osservabbli mix-xufier. L-istess jgħodd għal sinjali ma’ ġenb il-binarji jekk ikunu relatati mas-sigurtà.

Il-vaguni tas-sewqan għandhom ikunu ddisinjati b’mod konsistenti sabiex ix-xufier ikun jista’ faċilment jara l-informazzjoni murija lilu mill-pożizzjoni tas-sewqan tas-soltu tiegħu.

Għandu jkun hemm interfejs bejn is-Subartikolu 4.3.2.4. ta’ din it-TSI u verżjoni fil-ġejjieni tat-TSI tal-RST meta tittratta l-vaguni tas-sewqan.

4.3.3.7. Il-viġilanza tax-xufier

Mezz għas-sorvaljanza tar-reazzjonijiet tax-xufier, li jintervjeni sabiex iwaqqaf il-ferrovija jekk ix-xufier ma jirreaġixxix fi żmien li għandu jiġi speċifikat u meta l-infrastruttura tappoġġja l-faċilità, biex b'hekk dan jiġi awtomatikament rappurtat liċ-ċentru tas-sinjalar tal-kontroll.

Għandu jkun hemm interfejs ma’ verżjonijiet fil-ġejjieni tat-TSI tal-RST meta din tittratta l-vaguni tas-sewqan.

4.3.3.8. Il-kompożizzjoni tal-ferroviji u l-Anness B

Jeżisti interfejs bejn is-Subartikolu 4.2.2.5. ta’ din it-TSI u s-Subartikolu 4.2.2.1.2.2. (il-ger tal-ġbid) tat-TSI tas-CR RST (Vaguni tal-Merkanzija) fir-rigward tal-piż massimu permissibbli tal-ferrovija. Jista’ jkun hemm interfejs fil-ġejjieni bejn l-Anness B ta’ din it-TSI u s-Subartikolu 4.2.2.1.2.1. (ilqugħ) tat-TSI tas-CR RST (Vaguni tal-Merkanzija) fir-rigward tal-veloċità taċ-ċaqliq.

4.3.3.9. It-tagħbija tal-Vetturi tal-Merkanzija

Jeżisti interfejs bejn is-Subartikolu 4.2.2.4. ta’ din it-TSI u s-Subartikolu 4.2.2.3.5. (żgurar tal-merkanzija) u l-Anness UU tat-TSI tas-CR RST (Vaguni tal-Merkanzija).

4.3.3.10. Żgurar li l-ferrovija tkun qed taħdem sew u Oġġetti Perikolużi

Jeżisti interfejs bejn is-Subartikoli 4.2.2.7. u 4.2.3.4.3. ta’ din it-TSI u s-Subartikolu 4.2.2.6. (Oġġetti Perikolużi) tat-TSI tas-CR RST (Vaguni tal-Merkanzija).

▼M2

4.3.3.11. Il-kompożizzjoni tal-ferrovija, Anness L

Hemm interface bejn is-Subsezzjoni 4.2.2.5 u l-Anness L għal din l-STI u s-Subsezzjoni 4.2.3.5 (Forzi kompressivi lonġitudinali) tal-STI RST (Vaguni tal-Merkanzija) CR rigward is-sewqan tal-ferroviji, l-immaniġġjar tal-ferroviji u d-distribuzzjoni tal-vetturi fil-ferrovija.

Għandu jkun hemm interface mal-verżjonijiet futuri tal-STI RST meta tittratta l-unitajiet ta’ trazzjoni u l-vetturi għall-passiġġieri.

▼B

4.3.3.12. Pjanijiet ta’ kontinġenza u Maniġment ta’ sitwazzjoni ta’ emerġenza

Hemm interfejs bejn is-Subartikolu 4.2.3.6.3. ta’ din it-TSI u s-Subartikolu 4.2.6.1.2. (speċifikazzjonijiet funzjonali u tekniċi fir-rigward tal-kundizzjonijiet ambjentali) tat-TSI tas-CR RST (Vaguni tal-Merkanzija), fir-rigward tal-kundizzjonijiet klimatiċi estremi.

Jeżisti wkoll interfejs bejn is-Subartikoli 4.2.3.6. u 4.2.3.7. ta' din it-TSI u s-Subartikolu 4.2.7.1. (Miżuri ta' emerġenza) u 4.2.7.2. (Sigurtà kontra n-nar) tat-TSI tas-CR RST (Vaguni tal-Merkanzija).

Għandu jkun hemm interfejs ma’ verżjonijiet fil-ġejjieni tat-TSI tal-RST meta din tittratta unitajiet tal-ġbid u vetturi tal-passiġġieri.

4.3.3.13. Reġistrazzjoni tad-dejta

Għandu jkun hemm interfejs bejn is-Subartikolu 4.2.3.5.2. (Reġistrazzjoni ta’ dejta tas-sorveljanza abbord il-ferrovija) ta’ din it-TSI tas-CR OPE u verżjonijiet fil-ġejjieni tat-TSI tas-CR RST meta din tittratta unitajiet tal-ġbid u vaguni b'kabini tas-sewqan.

Jeżisti interfejs bejn is-Subartikolu 4.2.3.5.1. (Reġistrazzjoni ta’ dejta tas-sorveljanza barra l-ferrovija) ta’ din it-TSI tas-CR OPE u s-Subartikolu 4.2.3.3.2. (Ditezzjoni ta’ kaxxa tal-fus sħuna) tat-TSI tal-Vaguni tal-Merkanzija CR RST. Għandu jkun hemm ukoll interfejs bejn l-istess subartikolu ta’ din it-TSI tas-CR OPE u verżjonijiet fil-ġejjieni tat-TSI tas-CR RST meta din tittratta unitajiet tal-ġbid u vaguni dwar id-ditezzjoni tal-kaxxa tal-fus permezz ta’ tagħmir ma’ ġenb il-binarji.

4.3.4. INTERFEJSIS MAT-TSI TAL-APPLIKAZZJONIJIET TELEMATIĊI

4.3.4.1. L-identifikazzjoni tal-ferroviji

Il-mezz tal-provvista ta’ identifikazzjoni mhux ambigwa għall-ferroviji kollha li joperaw fuq it-TEN għad irid jiġi speċifikat (ara s-Subartikolu 4.2.3.2. u l-Anness R). Jeżisti interfejs f’dan l-aspett mat-TSI tal-Applikazzjonijiet Telematiċi tal-merkanzija fis-Subartikolu 4.2.2. Għandu jkun hemm interfejs ukoll mat-TSI tal-Applikazzjonijiet Telematiċi tal-passiġġieri meta din tinħoloq.

4.3.4.2. Il-kompożizzjoni tal-ferrovija

Is-Subartikoli 4.2.2.5. u 4.2.2.7.2. ta’ din it-TSI għandhom interfejs fir-rigward tad-dejta tal-formazzjoni tal-ferrovija mas-Subartikolu 4.2.3.2. tat-TSI tal-Applikazzjonijiet Telematiċi tal-merkanzija. Għandu jkun hemm ukoll interfejs mat-TSI tal-Applikazzjonijiet Telematiċi tal-passiġġieri meta din tinħoloq.

4.3.4.3. It-tluq tal-ferroviji

Is-Subartikolu 4.2.3.3. ta’ din it-TSI fih interfejs fir-rigward tal-informazzjoni dwar it-tluq tal-ferroviji mas-Subartikolu 4.2.3. tat-TSI tal-Applikazzjonijiet Telematiċi tal-merkanzija. Għandu jkun hemm ukoll interfejs mat-TSI tal-Applikazzjonijiet Telematiċi tal-passiġġieri meta din tinħoloq.

4.3.4.4. Il-mixi tal-ferroviji

Is-Subartikolu 4.2.3.4. ta’ din it-TSI għandu interfejs fir-rigward tad-dejta tal-mixi tal-ferroviji mas-Subartikoli 4.2.4., 4.3.5. u 4.3.6. tat-TSI tal-Applikazzjonijiet Telematiċi tal-merkanzija. Għandu jkun hemm ukoll interfejs mat-TSI tal-Applikazzjonijiet Telematiċi tal-passiġġieri meta din tinħoloq.

4.3.4.5. L-identifikazzjoni tal-vetturi

Jeżisti interfejs bejn is-Subartikolu 4.2.2.3. ta’ din it-TSI tal-OPE u s-Subartikolu 4.2.11.3. “Id-Databases ta’ Referenza tal-Vetturi Ferrovjarji” u l-Anness A, l-Indiċi 1 (“Definizzjonijiet tad-dejta u messaġġi” Artikolu 1.18. “Element lokali: WagonIdent”) tat-TSI tal-Applikazzjonijiet Telematiċi tal-merkanzija. Għandu jkun hemm ukoll interfejs mat-TSI tal-Applikazzjonijiet Telematiċi tal-passiġġieri meta din tinħoloq.

4.4. REGOLI OPERATTIVI

Ir-regoli u l-proċeduri li jippermettu operat koerenti ta' subsistemi strutturali ġodda u differenti intiżi li jintużaw fit-TEN, u b'mod partikolari dawk direttament konnessi mal-operat ta’ sistema ġdida ferrovjarja tal-kontroll u s-sinjalar ta’, għandhom ikunu identiċi meta jkunu jeżistu sitwazzjonijiet identiċi.

Għal dan il-għan, ir-regoli operattivi għas-Sistema Ewropea tal-Maniġment tat-Traffiku Ferrovjarju (ERTMS/ETCS) huma speċifikati fl-Anness A1. Dawk għas-sistema tar-radju ERTMS/GSM-R għandhom jiġu speċifikati fl-Anness A2.

Regoli operattivi oħra, li jistgħu jiġu standardizzati fuq it-TEN, għandhom jiġu speċifikati fl-Anness B.

Billi dawn ir-regoli huma ddisinjati biex jiġu applikat fuq it-TEN sħiħ, hu importanti li jkun hemm konsistenza kompluta. L-unika organizzazzjoni li tista’ tagħmel emendi f’dawn ir-regoli għandha tkun l-entità responsabbli għall-maniġment tal-Annessi A, B u C ta’ din it-TSI.

4.5. REGOLI TA’ MANUTENZJONI

Mhux applikabbli

4.6. KWALIFIKI PROFESSJONALI

Skont is-Subartikolu 2.2.1. ta’ din it-TSI, din it-taqsima tittratta l-kompetenza professjonali u lingwistika u l-proċess ta’ valutazzjoni meħtieġ biex il persunal jikseb din il-kompetenza.

4.6.1. KOMPETENZA PROFESSJONALI

Il-persunal (inklużi l-kuntratturi) tal-Impriża Ferrovjarja u l-Mexxej tal-Infrastruttura għandhom ikunu kisbu kompetenza professjonali xierqa biex iwettqu l-obbligi kollha meħtieġa relatati mas-sigurtà f’sitwazzjonijiet normali, degradati u tal-emerġenza. Din il-kompetenza tinkludi għarfien professjonali u l-kapaċità li dan l-għarfien jitpoġġa fil-prattika.

▼M2

L-elementi minimi rilevanti għall-kwalifiki professjonali għall-kompiti individwali jistgħu jinstabu fl-Annessi J u L.

▼B

4.6.1.1. Għarfien professjonali

Meta wieħed iqis dawn l-annessi u skont id-doveri tal-membru individwali kkonċernat tad-dejta, l-għarfien meħtieġ għandu jinkludi dan li ġej:

— l-operat ferrovjarju ġenerali b’enfażi partikolari fuq attività kritika għas-sigurtà: — — il-prinċipji tal-operat tas-sistema tal-maniġment tas-sigurtà tal-organizzazzjoni tagħhom; — ir-rwoli u r-responsabbiltajiet tal-parteċipanti ewlenin involuti fl-attivitajiet interoperabbli; — l-apprezzament tal-perikli, b’mod speċjali b’rabta mar-riskji involuti fl-operat ferrovjarju u l-provvista tal-ġibda elettriku

— l-għarfien xieraq tax-xogħol relatat mas-sigurtà fir-rigward ta’ proċeduri u interfejsis għall-: — — binarji u t-tagħmir ma’ ġenb il-binarji; — vetturi ferrovjarji; — ambjent.

4.6.1.2. Il-kapaċità li dan l-għarfien jitqiegħed fil-prattika

Il-kapaċità li dan l-għarfien jiġi applikat f’sitwazzjonijiet ta’ rutina, degradati u ta’ emerġenza tirrikjedi li l-persunal ikunu kompletament familjari ma’:

— il-metodu u l-prinċipji għall-applikazzjoni ta’ dawn ir-regoli u proċeduri

— il-proċess għall-użu tat-tagħmir ma’ ġenb il-binarji u l-vetturi ferrovjarji, kif ukoll kwalunkwe tagħmir speċifiku relatat mas-sigurtà

— il-prinċipji tas-sistema tal-maniġment tas-sigurtà biex tiġi evitata l-introduzzjoni ta’ kwalunkwe riskju bla bżonn għan-nies u għall-proċess

kif ukoll kapaċità ġenerali li l-individwu jadatta għaċ-ċirkostanzi differenti li jista’ jiltaqa’ magħhom.

B’konformità mal-Anness III, il-Klawżola 2 tad-Direttiva 2004/49/KE, jenħtieġ li l-Mexxejja tal-Impriżi Ferrovjarji u tal-Infrastruttura jistabbilixxu sistema ta’ maniġment tal-kompetenza biex jiżguraw li l-kompetenza individwali tal-persunal tagħhom involut tiġi valutata u miżmuma. Barra minn hekk, għandu jiġi provdut taħriġ, fejn meħtieġ, biex jiġi żgurat li l-għarfien u l-ħiliet jinżammu aġġornati, b’mod speċjali b’rabta mad-difetti jew in-nuqqasijiet fil-prestazzjoni tas-sistema jew individwali.

4.6.2. KOMPETENZA LINGWISTIKA

4.6.2.1. Prinċipji

Jenħtieġ li l-Mexxej tal-Infrastruttura u l-Impriża Ferrovjarja jiżguraw li l-persunal rilevanti tagħhom ikun kompetenti fl-użu tal-protokolli tal-komunikazzjoni u l-prinċipji stabbiliti f’din it-TSI.

Meta l-lingwa “operattiva” użata mill-Mexxej tal-Infrastruttura tvarja minn dik normalment użata mill-persunal tal-Impriża Ferrovjarja, dan it-taħriġ lingwistiku u fil-komunikazzjonijiet għandu jifforma parti kritika tas-sistema tal-maniġment tal-kompetenza ġenerali tal-Impriża Ferrovjarja.

Il-persunal tal-Impriża Ferrovjarja li l-obbligi tiegħu jirrikjedi li jikkomunikaw mal-persunal tal-Mexxej tal-Infrastruttura b’rabta ma’ kwistjonijiet kritiċi tas-sigurtà, sew f’sitwazzjonijiet ta’ rutina, degradati jew ta’ emerġenza, għandhu jkollu livell suffiċjenti ta' għarfien tal-lingwa “operattiva” tal-Mexxej tal-Infrastruttura.

4.6.2.2. Livell ta’ għarfien

Il-livell ta’ għarfien fil-lingwa tal-Mexxej tal-Infrastruttura għandu jkun biżżejjed għal skopijiet ta’ sigurtà:

— Bħala minimu dan għandu jinkludi li x–xufier ikun kapaċi: — — jibgħat u jifhem il-messaġġi kollha speċifikati fl-Anness C ta’ din it-TSI; — jikkomunika effettivament f’sitwazzjonijiet ta’ rutina, degradati u ta’ emerġenza; — jimla l-formoli assoċjati mal-użu tal-Ktieb tal-Formoli

— Membri oħra tal-ekwipaġġ tal-ferrovija li l-obbligi tagħhom jirrikjedu li jikkomunikaw mal-Mexxej tal-Infrastruttura dwar kwistjonijiet kritiċi tas-sigurtà, għandhom bħala minimu, ikunu kapaċi li jibgħatu u jifhmu informazzjoni li tiddeskrivi l-ferrovija u l-istat operattiv tagħha.

Il-gwida dwar il-livelli xierqa ta’ kompetenza hi definita fl-Anness E. Il-livell tal-għarfien għax-xufiera għandu jkun mill-inqas fil-livell 3. Il-livell tal-għarfien għall-persunal li jakkompanja l-ferrovija għandu jkun mill-inqas fil-livell 2.

4.6.3. VALUTAZZJONI INIZJALI U KONTINWA TAL-PERSUNAL

4.6.3.1. Elementi bażiċi

B’konformità mal-Anness III, il-Klawżola 2 tad-Direttiva 2004/49/KE, l-Impriżi Ferrovjarji u l-Mexxejja tal-Infrastruttura huma mitluba li jiddefinixxu l-proċess ta’ valutazzjoni għall-persunal tagħhom.

Hu rakkomandat li jiġi kkunsidrat kull wieħed minn dawn li ġejjin:

A L-għażla tal-persunal — valutazzjoni tal-esperjenza u l-kompetenza individwali — valutazzjoni tal-kompetenza individwali fl-użu ta’ kwalunkwe lingwa(i) barranija (barranin) meħtieġa jew il-kapaċità li wieħed jitgħallimhom.

B Taħriġ professjonali inizjali — analiżi tal-ħtiġijiet tat-taħriġ; — riżorsi tat-taħriġ — taħriġ ta’ min iħarreġ

▼M2

C Il-valutazzjoni inizjali — il-kundizzjonijiet bażiċi — il-programm ta’ valutazzjoni, inkluża wirja prattika — il-kwalifika ta’ dawk li jagħtu t-taħriġ — il-ħruġ ta’ ċertifikazzjoni ta’ kompetenza.

D Iż-żamma tal-kompetenza — il-prinċipji għaż-żamma tal-kompetenza — il-metodi li għandhom jiġu segwiti — il-formalizzazzjoni tal-proċess taż-żamma tal-kompetenza — il-proċess ta’ valutazzjoni.

▼B

E Taħriġ ta’ Aġġornament — prinċipji għal taħriġ kontinwu (inkluż fil-lingwa)

4.6.3.2. Analiżi tal-ħtiġijiet tat-taħriġ

4.6.3.2.1. Żvilupp tal-analiżi tal-ħtiġijiet tat-taħriġ

L-Impriża Ferrovjarja u l-Mexxej tal-Infrastruttura għandhom iwettqu analiżi tal-ħtiġijiet tat-taħriġ għall-persunal rilevanti tagħhom.

Din l-analiżi għandha tistabbilixxi kemm l-ambitu kif ukoll il-kumplessità u tqis ir-riskji assoċjati mal-operat tal-ferroviji fuq it-TEN, b’mod speċjali b’rabta mal-kapaċitajiet umani u l-limitazzjonijiet (fatturi umani) li jistgħu jirriżultaw b’konsegwenza ta’:

— differenzi fi prattiċi operattivi bejn il-Mexxejja tal-Infrastruttura u r-riskji assoċjati mal-bidla bejniethom;

— id-differenza bejn xogħol, proċeduri operattivi u protokolli tal-komunikazzjoni;

— kwalunkwe differenza fil-lingwa “operattiva” użata mill-persunal tal-Mexxej tal-Infrastruttura;

— struzzjonijiet operattivi lokali li jistgħu jinkludu proċeduri speċjali jew tagħmir partikolari li għandhom jiġu applikati f’ċerti każijiet, pereżempju mina speċifika.

Gwida dwar l-elementi li għandhom jitqiesu tinsab fl-annessi msemmija fis-Subartikolu 4.6.1. imsemmi qabel. Kif jixraq, elementi tat-taħriġ għall-persunal għandhom jitqegħdu f’postijiet li jqisu dawn.

Hu possibbli li minħabba t-tip tal-operat maħsub minn Impriża Ferrovjarja jew in-natura tan-netwerk li jkun qed jitmexxa minn Mexxej tal-Infrastruttura, uħud mill-elementi f’dawn l-annessi ma jkunux xierqa. L-analiżi tal-ħtiġijiet tat-taħriġ għandha tiddokumenta dawk li jitqiesu mhux xierqa u r-raġunijiet warajhom.

4.6.3.2.2. Aġġornament tal-analiżi tal-ħtiġijiet tat-taħriġ

L-Impriża Ferrovjarja u l-Mexxej tal-Infrastruttura għandhom jiddefinixxu proċess għar-reviżjoni u l-aġġornament tal-ħtiġijiet tat-taħriġ individwali tagħhom, filwaqt li jikkunsidraw kwistjonijiet bħall-verifiki preċedenti, ir-reazzjonijiet dwar is-sistema u bidliet magħrufa fir-regoli u l-proċeduri, l-infrastruttura u t-teknoloġija.

4.6.3.2.3. Elementi speċifiċi għall-ekwipaġġ ferrovjarju u l-persunal awżiljarju

▼M2

4.6.3.2.3.1. L-għarfien tar-rotot

L-Impriża Ferrovjarja trid tiddefinixxi l-proċess li permezz tiegħu l-ekwipaġġ tal-ferrovija jikseb u jżomm aġġornat l-għarfien li jkollu tar-rotot li jaħdem matulhom. Dan il-proċess irid ikun:

— ibbażat fuq l-informazzjoni dwar ir-rotot ipprovduta mill-Amministratur Infrastrutturali u

— skont il-proċess deskritt fis-Subsezzjoni 4.2.1 ta’ din l-STI.

▼B

4.6.3.2.3.2. Għarfien tal-vetturi ferrovjarji

L-Impriża Ferrovjarja għandha tiddefinixxi l-proċess għall-kisba u ż-żamma tal-għarfien dwar il-ġibda u l-vetturi ferrovjarji mill-ekwipaġġ ferrovjarju tagħha.

4.6.3.2.3.3. Persunal awżiljarju

L-Impriża Ferrovjarja għandha tiżgura li l-persunal awżiljarju (eż. tal-forniment u tat-tindif) li ma jiffurmax parti mill-“ekwipaġġ ferrovjarju”, flimkien mal-istruzzjoni bażika tiegħu, ikun imħarreġ biex jirreaġixxi għall-istruzzjonijiet tal-membri kompletament imħarrġa tal-“ekwipaġġ ferrovjarju”.

4.7. KUNDIZZJONIJIET TAS-SAĦĦA U S-SIGURTÀ

4.7.1. INTRODUZZJONI

Il-persunal speċifikat fis-Subartikolu 4.2.1. bħala persunal li jwettaq xogħol kritiku tas-sigurtà skont is-Subartikolu 2.2. ta' din it-TSI għandu jkollu kapaċità xierqa li tiżgura li jintlaħqu l-istandards ġenerali operattivi u tas-sigurtà.

B’konformità mad-Direttiva 2004/49/KE, l-Impriżi Ferrovjarji u l-Mexxejja tal-Infrastruttura għandhom iwaqqfu u jiddokumentaw il-proċess użat biex jintlaħqu r-rekwiżiti mediċi, psikoloġiċi u tas-saħħa għall-persunal tagħhom fi ħdan is-Sistema tal-Maniġment tas-Sigurtà.

L-eżamijiet mediċi kif speċifikati fis-Subartikolu 4.7.4. u kwalunkwe deċiżjonijiet assoċjati dwar il-kapaċità individwali tal-persunal għandhom jitwettqu minn tabib tax-xogħol rikonoxxut.

Il-persunal ma għandux iwettaq xogħol kritiku tas-sigurtà filwaqt li l-viġilanza tkun imfixkla minħabba sustanzi bħall-alkoħol, id-drogi jew medikazzjoni psikotropika. Għaldaqstant, l-Impriża Ferrovjarja u l-Mexxej tal-Infrastruttura għandhom jimplimentaw proċeduri biex jikkontrollaw ir-riskju li l-persunal imorru għax-xogħol taħt l-influwenza ta' dawn is-sustanzi, jew li jikkunsmaw dawn is-sustanzi fuq ix-xogħol.

Japplikaw ir-regoli nazzjonali tal-Istat Membru fejn jopera servizz ferrovjarju fir-rigward tal-limiti definiti tas-sustanzi msemmija.

4.7.2. KRITERJI GĦALL-APPROVAZZJONI TA’ TOBBA TAX-XOGĦOL U ORGANIZZAZZJONIJIET MEDIĊI ( 3 )

L-Impriżi Ferrovjarji u l-Mexxejja tal-Infrastruttura għandhom jagħżlu t-tobba tax-xogħol u l-organizzazzjonijiet involuti f’eżamijiet mediċi skont ir-regoli nazzjonali u l-prattiki tal-pajjiż li fih ikunu liċenzjati jew reġistrati l-Impriża Ferrovjarja jew il-Mexxej tal-Infrastruttura.

It-tobba tax-xogħol li jwettqu l-eżamijiet mediċi kif speċifikati fis-Subartikolu 4.7.4. għandu jkollhom dan li ġej:

— Għarfien espert fil-mediċina tax-xogħol

— Għarfien tal-perikli tax-xogħol ikkonċernat u tal-ambjent ferrovjarju;

— Fehim ta’ kif il-miżuri intiżi biex jeliminaw jew inaqqsu r-riskji minn dawk il-perikli jistgħu jintlaqtu b’nuqqas ta’ kapaċità medika.

It-tabib tax-xogħol li jikkonforma ma’ dawn il-kriterji jista’ jfittex assistenza medika jew paramedika biex jappoġġja l-konsultai u l-valutazzjoni mediċi tiegħu jew tagħha, eż. oftalmologi.

4.7.3. KRITERJI GĦALL-APPROVAZZJONI TAL-PSIKOLOGI INVOLUTI FIL-VALUTAZZJONI PSIKOLOĠIKA U REKWIŻITI TAL-VALUTAZZJONI PSIKOLOĠIKA

4.7.3.1. Ċertifikazzjoni tal-psikologi

Il-psikologiku għandu jkollu l-kwalifika universitarja rilevanti u jkun ċertifikat u rikonoxxut bħala kompetenti skont ir-regoli u l-prassi nazzjonali tal-pajjiż li fih ikunu liċenzjati jew reġistrati l-Impriża Ferrovjarja jew il-Mexxej tal-Infrastruttura.

4.7.3.2. Kontenut u interpretazzjoni tal-valutazzjoni psikoloġika

Il-kontenut u l-proċedura għall-interpretazzjoni tal-valutazzjoni psikoloġika għandhom jiġu determinati minn persuna ċċertifikata